Simović: Pregovara onaj ko ima najjači politički legitimitet\nTanjug 21. februara 2019. 17:46\nBEIOGRAD – Kosovsko pitanje je otvoreno i treba ga rešavati, a najprimerenije je i najnormalnije da pregovara onaj ko ima najsnažniji politički legitimitet, a to je predsednik Srbije, kako bi dogovor, kada bude postignut, mogao da bude i primenjen, smatra profesor Ustavnog prava Darko Simović.\n„Pregovori su samo jedna faza u postizanju konačnog rešenja, koje krajnju formu treba da dobije na referendumu, i u postupku promene Ustava. Ovo je tek inicijalna faza, faza traženja rešenja i najprimerenije je da je vodi političar sa najvišim legitimitetom, predsednik države, koji oličava državno jedinstvo. Primereno je da on učestvuje u pregovorima i traženju nekog mogućeg rešenja“, kaže Simović komentaršući kritike jednog dela opozicije da predsednik Srbije time što razgovara o mogućim rešenjima kosovskog problema, pa tako i o eventualnom razgraničenju, krši Ustav.\nSimović navodi da Ustav koji sada imamo nije odgovarao stvarnosti ni 2006. godine, a sada još manje odgovara faktičkom stanju na KiM.\nOn kaže da tako, s jedne strane imamo ignorisanje stvarnosti i življenje u iluzijama, a sa druge – traženje nekog rešenja koje bi bilo održivo i koje bi moglo da se uskladi sa faktičkim stanjem na terenu.\n„Inicijativa za traženjem rešenja nije isto što i postizanje konačnog rešenja, već traganje za njim. Razgovori i pregovori treba da rezultiraju mogućim rešenjima i eventualno pravnom tehnikom kako bi se to kasnije uobličilo“, kaže Simović, profesor na Kriminalističko-policijskom univerzitetu.\nOn dodaje i da je kosovsko pitanje „vruć krompir“, da ga je najlakše ignorisati, ne pominjati i, na kraju krajeva, održavati iluziju da je Kosovo deo Srbije.\n„A održavanje status kvo, je praktično faktička nezavisnost Kosova“, zaključuje on.


Ви сте овде: Насловна Месне заједнице Бачинци Инфо Новости OBAVEŠTENJE\nDana, 17.avgusta 2018. godine Ministar za državnu upravu i lokalnu samoupravu raspisao je izbore za nacionalne savete nacionalnih manjina koji će se održati 4. novembra 2018. godine.\nUpis u poseban birački spisak vrši se isključivo na lični zahtev pripadnika nacionalne manjine, koji se svojeručno potpisan podnosi u pisanoj formi organu jedinice lokalne samouprave prema mestu prebivališta,odnosno mestu boravišta za interno raseljena lica.\nOrgan uprave jedinice lokalne samouprave, po prijemu zahteva za upis u poseban birački spisak, po službenoj dužnosti vrši uvid u jedinstveni birački spisak koji se vodi u Republici Srbiji, radi utvrđivanja postojanja opštih uslova za sticanje aktivnog biračkog prava kod podnosioca zahteva.\nAko organ uprave jedinice lokalne samouprave utvrdi da je podnosilac zahteva upisan u jedinstveni birački spisak, odnosno da su ispunjeni opšti uslovi za sticanje biračkog prava podnosioca zahteva, donosi rešenje o upisu u poseban birački spisak.\nPromene u posebnom biračkom spisku vrše se po službenoj dužnosti ili na lični zahtev.\nU delu posebnog biračkog spiska za područje Opštine Šid upis i promene u posebnom biračkom spisku vrši Opštinska uprava, kao poveren posao, do zaključenja posebnog biračkog spiska.\nPo zaključenju posebnog biračkog spiska upis, brisanje, izmene, dopune i ispravke u posebnog biračkom spisku vrši Ministarstvo državne uprave i lokalne samouprave na osnovu rešenja koje donosi najkasnije 72 časa pre dana održavanja izbora.\nPravo na uvid u poseban birački spisak ima svaki pripadnik nacionalne manjine u cilju provere ličnih podataka upisanih u poseban birački spisak, u skladu sa zakonom koji uređuje zaštitu podataka o ličnosti.\nUvid u deo posebnog biračkog spiska može se izvršiti u sedištu Opštinske uprave Šid, ulica Karađorđeva br. 2,kancelarija br.1,svakog radnog dana od 07,00 do 15,00 časova, u skladu sa zakonom koji uređuje zaštitu podataka o ličnosti.\nUvid u poseban birački spisak, u skladu sa zakonom koji uređuje zaštitu podataka o ličnosti, može se izvrštiti i elektronskim putem na zvaničnoj internet stranici Ministarstva državne uprave i lokalne samouprave.\nOvlašćeni predstavnici podnosilaca potvrđenih izbornih lista imaju pravo uvida u poseban birački spisak, kao i uvida u službenu dokumentaciju na osnovu koje organ nadležan za vođenje posebnog biračkog spiska vrši upis, brisanje i promene u biračkom spisku, u skladu sa zakonom.\nMinistarstvo nadležno za vođenje posebnog biračkog spiska rešenjem zaključuje poseban birački spisak 15 dana pre dana održavanja izbora.


Mladim poljoprivrednicima do 10.000 evra - Evo kako možete da konkurišete | Agromedia\nMladim poljoprivrednicima do 10.000 evra - Evo kako možete da konkurišete\nNajzad su objavljena pravila po kojima će mladi poljoprivrednici moći da dobiju podsticaje države. Novac iz državnog budžeta moći će da dobiju poljoprivrednici od 18 do 40 godina koji imaju registrovano poljoprivredno gazdinstvo ili preduzetnici. Maksimalni iznos podsticaja koji korisnik može da ostvari u jednoj kalendarskoj godini je 1.200.000 dinara.\nSve to je navedeno u Pravilniku o podsticajima programima za diversifikaciju dohotka i unapređenje kvaliteta života u ruralnim područjima kroz podršku mladim poljoprivrednicima, kojim se bliže propisuju vrste podsticaja, uslovi, način ostvarivanja prava, obrazac prijave na konkurs, kao i maksimalni iznos podsticaja po korisniku.\nPodsticaji će biti namenjeni za investiranje u razvoj i unapređenje primarne biljne proizvodnje i pripreme poljoprivrednih proizvoda, zatim u razvoj i unapređenje primarne stočarske proizvodnje, kao i za podršku investicijama za razvoj i unapređenje prerade mleka, povrća i voća na poljoprivrednim gazdinstvima mladih poljoprivrednika.\nIpak, za apliciranje za pomenuta sredstva mladi poljoprivrednici će morati da sačekaju zvaničan konkurs, koji će raspisati Ministarstvo poljoprivrede.\nPrilikom rangiranja projekata uzeće se u obzir da li je podnosilac žena ili muškarac, koliko ima članova uže porodice, koje obrazovanje ima, koliko je razvijeno mesto gde se realizuje ulaganje i drugo.\nU pravilniku je navedeno je da se „podsticaji utvrđuju u procentualnom iznosu od vrednosti realizovane investicije u skladu sa zakonom kojim se uređuju podsticaji u poljoprivredi i ruralnom razvoju, odnosno posebnim propisom kojim se uređuje raspodela podsticaja u poljoprivredi i ruralnom razvoju“.\nPRAVILNIK O DODELI PODSTICAJA ZA MLADE POLJOPRIVREDNIKE.PDF\nVesti 21. mart 2018.\nSajam mladih seoskih domaćina - „Mladenci“\nSutra u zrenjaninskoj hali Medison, počinje Sajam zemljoradničkog zadrugarstva i mladih domaćina sela Srbije.\nVesti 22. septembar 2017.\nProjektom „Za bolju budućnost“ opština Vlasotince predviđa ulaganja od 13,2 miliona dinara u mlade poljoprivrednike.


Top 10: Majstorija rukija na čelu liste - Sportske.net\nTop 10: Majstorija rukija na čelu liste\nVeliki broj mečeva sinoć na programu NBA lige, u okviru predsezone.\nNostalgija - Durant se vratio u Sijetl!Dončić solidan, velika trojka Siksersa ipak prejaka za MavseLebron se upisao protiv "srpskih" Kingsa, Karmelo "glumio" centra!Teo na poštedi, Italijan zadivio i Srbina sjajnim potezom!Ma, po jutru se dan poznaje, Jokić blistao u Holivudu!\nPripreme za novu sezonu su u punom jeku, a sinoć je odigrano sedam mečeva.\nPobede su ostvarili Golden Stejt nad Sakramentom, Portland nad Finiksom, San Antonio nad Detroitom, Memfis nad Atlantom, dok je Oklahoma bila bolja od Minesote, Niksi od Pelikansa, a Vizardsi su slavili protiv Majami Hita, više OVDE.\nVideli smo naravno pregršt sjajnih poteza, na Top 10 listi se našlo i zakucavanje Embida iz duela Siksersa i Maveriksa, koji je odigran juče.\nNa čelu liste našao se ruki Hoksa Trej Jang, koji je poslao fantastičan pas kroz noge ka Majlsu Plamliju, koji je sve upriličio snažnim zakucavanjem.\nPo dva puta su se na listi našli Pauel iz Toronta i Vonlej iz Njujork Niksa, a 10 poteza koji su obeležili veče pogledajte u nastavku.


Dečiji dispanzer Doma zdravlja u Palanci: Virusne infekcije kod dece, velike gužve, lekaru se javiti tri dana nakon prvih simptoma\nVirusne infekcije su česta pojava u ovom periodu godine i zbog toplog vremena. Problem sa malim brojem pedijatara u Domu zdravlja\nToplo vreme sa visokim temperaturama pogoduje razvoju virusnih infekcija. Primetne su gužve i povećan broj pacijenata u zdravstvenim ustanovama.\nTako je i u Dečijem dispanzeru palanačkog Doma zdravlja, a nadležni apeluju da roditelji decu dovedu kod izabranog pedijatra tek ako posle tri dana simptomi virusa ne jenjavaju, jer su gužve velike. Problem je i nedovoljan broj lekara i pedijatara, pa nema uslova da sva deca, bez zakazivanja, budu pregledana.\nVirusne infekcije se javljaju, uglavnom, kod dece do predškolskog uzrasta, na gornjim respiratotnim organima i traktu. Simptomi su zapušen nos, slinavljenje, suv kašalj i povišena telesna temperatura.\nLekari savetuju da se tek nakon tri dana, ukoliko se stanje ne popravi, roditelji sa decom jave svom izabranom pedijatru. U ostalim slučajevima, uz uobičajenu teraiju, stanje se uglavnom popravi i organizam se izbori sa virusima.\nRHMZ Srbije: Upozorenja na jak i olujni vetar od utorka do petka\nu utorak pad temperature, pa zatim sve toplije vreme\nUspešan vikend za karatiste trenera Milice Novković: Na dva takmičenja ukupno 12 medalja\nPalančani i članovi KK Mladenovac uspešni na Zlatnom pojasu Čačka i na Kupu Beograda\nUspešan vikend za karatiste Goše: 11 medalja na dva takmičenja\nPuleni trenera Miodraga Vukovića i Aleksandra Stanisavljevića uspešni na Zlatnom pojasu Čačka i na Kupu Uže Srbije


Naučnici: zamena fosilnih goriva drvetom je “lažno rešenje” za klimu\nNaučnici upozorili da je zamena fosilnih goriva drvetom ‘lažno rešenje’ za klimu\nNaučnici iz celog sveta, njih više od 500, uputili su pismo liderima Evropske unije, Sjedinjenih Američkih Država, Japana i Južne Koreje u kom pozivaju da se biomasa više ne tretira kao klimatski neutralan energent i da se prestane sa subvencionisanjem sagorevanja drveta za proizvodnju energije.\nPrelazak sa fosilnih goriva na drvnu biomasu u proizvodnji energije je “lažno rešenje” koje otežava postizanje klimatskih ciljeva i šteti biodiverzitetu, upozoravaju naučnici u pismu poslatom predsednici Evropske komisije Ursuli Von der Leyen, predsedniku SAD Joeu Bidenu, premijeru Japana Yoshihideu Sugi i predsedniku Južne Koreje Moon Jae-inu.\nPraksa sečenja celih stabala radi proizvodnje energije poslednjih godina dovodi do oslobađanja ugljen-dioksida koji bi inače ostao zarobljen u drveću, upozoravaju naučnici.\n“Drveće je vrednije živo nego mrtvo, kako za klimu tako i za biodiverzitet. Da bi se postigli ciljevi klimatske neutralnosti u budućnosti, vaše vlade bi trebalo da rade na očuvanju i obnovi šuma, umesto da ih spaljuju”, navodi se u pismu.\nOgroman porast seče drveća radi proizvodnje energije je rezultat državnih subvencija\nOgroman porast seče drveća radi proizvodnje energije je skoro u potpunosti rezultat državnih subvencija u Evropi, Severnoj Americi i Istočnoj Aziji, a politički lideri mogu da zaustave ovu praksu, preokrenu situaciju i zaštite biodiverzitet i klimu, navode autori.\nŠto se tiče EU, potpisnici smatraju da ona treba da prestane da tretira sagorevanje biomase kao klimatski neutralnu aktivnost u okviru svojih ekoloških standarda i sistema trgovanja emisijama.\nZahvaljujući državnim subvencijama, kompanije zamenjuju fosilna goriva drvetom, što pojačava globalno zagrevanje, umesto da se okreću solarnoj i energiji vetra, što bi zaista dovelo do smanjenja zagrevanja, stoji u pismu.\nEU godišnje daje 7 milijardi evra subvencija za sagorevanje drveta, što je dovelo do skoka upotrebe peleta sa 17 miliona tona 2013. godine na 26 miliona tona 2018. godine. Ukoliko se ništa ne preduzme, postoji bojazan da će se ovaj ogroman rast još više ubrzati, budući da evropske elektrane na ugalj razmatraju prelazak na sagorevanje drveta kao energenta, piše jedan od potpisnika, profesor Jean-Pascal van Ypersele, bivši potpredsednik Međuvladinog panela o klimatskim promenama (Intergovernmental Panel on Climate Change – IPCC).\nObnova šuma traje suviše dugo da bi se nadoknadila šteta izazvana sečom\nObnova šuma i napuštanje fosilnih goriva možda i mogu na kraju dovesti do kompenzovanja emisija izazvanih sečom, ali naučnici u pismu upozoravaju da obnova šuma zahteva vreme koje svet više nema ako želi da se izbori sa klimatskom krizom.\nTakođe, sagorevanje drveta emituje više ugljen-dioksida kroz dimnjake nego fosilna goriva, dodaje se u pismu.\nTagovi: biodiverzitet, biomasa, elektrane na ugalj, emisije CO2, EU, Evropska komisija, fosilna goriva, globalno zagrevanje, klimatske promene, klimatski ciljevi, pelet, seča drveća, Sistem za trgovanje emisijama EU, subvencije\nPočetna » Vesti » Životna sredina » Naučnici upozorili da je zamena fosilnih goriva drvetom ‘lažno rešenje’ za klimu


Tip dana: Almerija – Eibar: Ko će do trijumfa u duelu dva najveća favorita za ulazak u La Ligu? – Kladjenje.rs\nHomeTip DanaTip dana: Almerija – Eibar: Ko će do trijumfa u duelu dva najveća favorita za ulazak u La Ligu?\n24 Januara, 2022 Vlajko Tip Dana 0\nU ponedeljak je poprilično siromašna ponuda za klađenje, a za vas smo ovog puta analizirali derbi meč 24. kola španske Segunde u kom će prvoplasirana Almerija na svom terenu ugostiti Eibar.\nAlmerija: Loše partije u poslednje vreme!\nU ovom trenutku se fudbaleri Almerije nalaze na prvom mestu na tabeli koje na kraju Segunde donosi plasman u najkvalitetniji rang španskog fudbala, što godinama unazad i jeste primarni cilj ove ekipe.\nMeđutim. mora se priznati da Umar Sadik i drugari imaju dosta problema u poslednje vreme, što nam najbolje pokazuje i podatak da je ova ekipa na tri poslednja susreta bez trijumfa, a u tom periodu je jedan od glavnih kandidata za plasman u La Ligu doživeo dva poraza i jedan remi.\nU prošlom kolu je tim koji sa klupe predvodi Rubi doživeo poraz na gostovanju kod Luga, a taj meč je završen rezultatom 2:1, uz podatak da su gosti promašili nekoliko neverovatnih prilika za postizanje gola.\nKao što smo već napomenuli, Almerija zauzima prvo mesto na tabeli i ima dva boda viška u odnosu na drugoplasirani Valjadolid, i uz tri boda više od trećeplasiranog Eibara koji im između ostalog i dolazi u goste ovog puta.\nŠto se tiče mečeva na domaćem terenu do sada su Umar Sadik i drugari odigrali jedanaest mečeva na svom terenu i doživeli samo jedan poraz, uz čak osam trijumfa i dva remija.\nIpak, valja napomenuti da je taj jedini poraz na domaćem terenu došao u poslednjem susretu na stadionu “Mediteran” kada je Kartagina slavila sa 0:1.\nPoslednji međusobni susret između Almerije i Eibara odigran je sredinom oktobra prošle godine kada je Eibar na svom stadionu slavio sa 1:0.\nZa kraj, treba podsetiti da trener Rubi za ovaj duel kao ni za nekoliko prethodnih neće moći da računa na Umara Sadika koji je sa svojom reprezanticijom na kupu afričkih nacija, a odsustvo bivšeg fudbalera Partizana se i te kako osetilo na partije koje pruža Almerija u poslednje vreme.\nEibar: Primarni cilj je jedno od prva dva mesta na tabeli!\nFudbaleri Eibara su prošle sezone zauzeli poslednje mesto na tabeli španske La Lige i sa samo trideset osvojenih bodova potpuno zasluženo ispali iz lige, ali je sigurno da će prevashodni cilj u novoj avanturi u Segundi biti ekspresan povratak u najkvalitetniji rang španskog fudbala.\nKako sada stvari stoje utisak je da svi navijači ovog tima imaju dosta razloga za zadovoljstvo kada su partije dojučerašnjeg prvoligaša u pitanju, obzirom da se njihova omiljena ekipa trenutno nalazi na trećem mestu na tabeli uz samo tri boda manjka u odnosu na prvoplasiranu Almeriju, kod koje između ostalog i gostuju u ovom kolu, što će biti lepa prilika da se Eibar izjednači sa liderom na tabeli.\nNa poslednjih pet susreta izabranici Gaicke Garitana su ostvarili dva trijumfa, dva remija i jedan poraz i to na gostovanju kod Saragose kada je bilo 1:0.\nU prošlom kolu je jedan od najvećih favorita za ulazak u špansku La Ligu remizirao na gostovanju kod Ovijeda, a taj meč je završen rezultatom 1:1.\nInače, kada su u pitanju mečevi na gostujućim terenima do sada je trećeplasirani tim na tabeli odigrao dvanaest mečeva na strani i ostvario četiri trijumfa, pet remija i tri poraza.\nNa pet poslednjih susreta van svog terena Eibar se baš i nije proslavio obzirom da je tim koji je prošle sezone nastupao u La Ligi, ostvario samo jedan trijumf, doživeo jedan poraz i čak tri puta remizirao,\nNaravno, treba podsetiti i da je Eibar u prvom delu sezone savladao Almeriju sa 1:0 i utisak je da bi izabranici Gaicka Garitana mogli to da ponove i ovog puta, iako to neće biti nimalo lak zadatak.\nZa razliku od domaćina koji ima dosta kadrovskih problema, trener Garitano će moći da računa na gotovo sve raspoložive snage, što je veoma važan podatak obzirom da domaća ekipa ima dosta problema od kako je Umar Sadik otputovao na Kup afričkih nacija.\nNakon nekoliko loših mečeva mišljenja smo da je konačno došlo vreme za jedan trijumf domaće ekipe zbog čega vam hrabro preporučujemo da odigrate jedinicu za koju je kladionica Meridianbet pripremila kvotu 2.05.\nSvakako da će oba tima ići na trijumf zbog čega treba očekivati golove na obe strane pa vam preporučujemo da probate sa igrom GG za koju je kladionica Meridianbet odredila kvotu 1.87.\nGeneralno, duel između Almerije i Eibara bi mogao vrlo lako da protekne u znaku velikog broja golova, zbog čega vam predlažemo da probate sa igrom 3+ koju kladionica Meridianbet plaća sa kvotom 2.03.\nTiket dana (ponedeljak, 24.01.2022)


POČETNAGENERALVelika pobjeda turskih timova u Evropskom reli kupu\n08 / 11 / 2021 GENERAL, Manžeta, MOTORNI SPORTOVI, Rally\nCastrol Ford Tim Turska, koji je osvojio prvenstvo 'Omladina' i 'Pogon na dva točka' na Balkanskom reli kupu 1999. sa Alijem Türkkanom, perspektivnim mladim pilotom rođenim 2021. godine, osvojio je finale Evropskog reli kupa u Njemačkoj od 4. do 6. novembra, gdje je imao pravo da učestvuje sa ovim rejtingom.Uspio je da se vrati kao šampion. Castrol Ford Team Turkey, koji je izašao sa sloganom apsolutne pobjede u finalu Evropskog reli kupa, koji je organiziran kao pojedinačna utrka, osvojio je prvo i jedino prvenstvo u međunarodnoj areni sa svojim mladim vozačem Ali Türkkanom u 'junioru' i kategorije 'pogon na dva točka' u međunarodnoj areni ponovo ušao u istoriju.\nCastrol Ford Team Turkey, koji je našoj zemlji uručio titulu „Balkanskog omladinskog šampionata“ pobedom u 'Omladinskoj diviziji' na Srpskom reliju u septembru, ostavio je veliki utisak uz podršku svog mladog pilota Alija Türkkana i njegovog iskusnog saradnika. pilot Onur Vatansever u Velikom finalu Evropskog reli kupa.U reliju koji se odvijao u teškim uslovima osvojio je Evropski reli kup u klasama “Young-Junior” i “Pogon na dva točka”. Ovim uspjehom, Ali Türkkan je donio Turskoj prvi i jedini šampionat Evropskog kupa u klasi “Youth” u historiji relija sa Ford Fiestom Rally4.\nAli Türkkan i njegov kopilot Onur Vatansever učestvovali su u finalu Evropskog reli kupa, gde su se piloti 7 različitih regionalnih šampionata u Evropi (Alpi, Celtic, Iberija, Centralna Evropa, Balkan, Baltik, Beneluks) kvalifikovali za učešće tokom cele sezone. Castrol Ford Team Turkey, koji je predstavljao Castrol Ford Team Turkey, predstavio je Evropsko prvenstvo našoj zemlji na Lausitz Rallyeu, koji je održan u Boxberg/Oberlausitz, Njemačka, i smatran je jednim od najposebnijih relija u regionu koji je održan na jedinstvenim zemljanim etapama u starim rudnicima.\nIsti je i finale Evropskog reli kupa, gdje se borba odvija na najvišem nivou. zamDok je istovremeno bio domaćin lokalne organizacije relija, ove godine na utrci su učestvovale ukupno 83 ekipe. Castrol Ford Team Turkey doživio je veliku nesreću odmah na početku posljednje etape prvog dana finala Evropskog reli kupa, koji se sastojao od 169 specijalnih etapa sa ukupno 12 km i XNUMX etapa po veoma hladnim i kišnim vremenskim uslovima. I pored toga što im je prednja osovina bila polomljena, slično onome što su doživjeli, zahvaljujući izvanrednoj izvedbi iskusnog tehničkog tima uspjeli su da se vrate u trku. Ali Türkkan i njegov kopilot Onur Vatansever su zahvaljujući svom sjajnom timskom radu izašli iz službe u koju su ušli na popravku i nastavili borbu sutradan odakle su stali.\nPored pogoršanja vremenskih uslova drugog dana, prvi je Ali Türkkan, koji je uspješno završio utrku uspješno prošavši etape na reliju, gdje su mnoga vozila izašla iz trke tako što su se sudarala u tvarnim i izazovnim etapama. i to samo u svojoj kategoriji donevši najveći uspešan rezultat našoj zemlji u kategoriji "Mladi" postao je prvak Evrope.\nOnur Vaansever, iskusni kopilot Ali Türkkana sa međunarodnim uspjehom, svoju je karijeru krunisao još jednom evropskom pobjedom tako što je u ovoj trci postao šampion Evropskog reli kupa sa pogonom na 2 točka kopilota.\nCastrol Ford Team Turkey nastavlja da postiže uspjehe širom svijeta u reli sportovima\nCastrol Ford Team Turkey donio je mnoga važna dostignuća našoj zemlji kao tim koji je najviše doprinio razvoju moto sporta i mladih pilota u Turskoj u posljednjih 20 godina. Castrol Ford Team Turkey, koji je u našu zemlju doveo mnoge prvine kao što su timovi, brendovi, piloti, pilotkinje, omladinci, Prvenstvo Istočne Evrope, Evropski kup i FIA ERC Evropsko ekipno prvenstvo, osvojio je ovu titulu 2015. godine, koju je Murat Bostancı osvojio u isti pehar u kategoriji mladih nakon Evropskog reli kupa, koji je svojim uspjehom donio još jedan istorijski uspjeh našoj zemlji u motosportu.


Ekonomsko osnaživanje žena u Pirotskom okrugu | Pirot vesti\nPočetna/Ostale vesti/Ekonomsko osnaživanje žena u Pirotskom okrugu\nEkonomsko osnaživanje žena u Pirotskom okrugu\nU saradnji sa Ministarstvom za brigu o porodici demografiju, koje i finansira ovaj projekat, Udruženje građana “Vizija” Pirot realizuje projekat “Ekonomsko osnaživanje žena u pirotskom okrugu” koji ima za cilj poboljšanje ekonomskog položaja žena i njihovog statusa na tržištu rada, posebno pripadnica ranjivih grupa.\n“Primarni problem koji želimo da rešimo našim programom je smanjenje nezaposlenosti žena iz ruralnih sredina Pirotskog okruga koje spadaju u kategoriju teže zapošljivih lica, kroz njihovo informisanje, obuku i motivisanje za osnivanje i vođenje radnji, privrednih društava i socijalnih preduzeća, kao modela za obezbeđenje egzistencije žena, ali i rešavanja različitih društvenih problema.\nSekundarne probleme koje želimo da rešimo realizacijom programa su: poboljšanje zapošljivosti žena iz naše ciljne grupe koje nemaju afiniteta prema preduzetništvu, a koje će proći obuku za aktivno traženje posla, kao i povećanje vidljivosti preduzetnica iz Pirotskog okruga”, rekla je Danijela Antić, menadžerka projekta.\n“Planiranim programskim aktivnostima promoviše se žensko preduzetništvo u kome su žene iz ruralnih i gradskih sredina, kao i žene romske nacionalnosti, žene sa invaliditetom, žene žrtve nasilja, samohrane majke, ne samo nosioci privredne aktivnosti, već i akteri koji rešavaju lokalne probleme u sredini u kojoj žive. To smo uradili realizacijom više aktivnosti i to: održavanjem tribina o preduzetništvu sa posebnim osvrtom na žensko socijalno preduzetništvo, obučavanjem žena iz naše ciljne grupe za preduzetništvo i socijalno preduzetništvo, i mentorskim radom sa budućim preduzetnicama”, izjavila je Danijela.\nEvropska nedelja prevencije raka grlića materice -…\nPredstavljeni rezultati projekta "Korak napred"- 45…\nLIDL Srbija se priključila inicijativi UN za…\n"Korak napred" - projekat koji za cilj ima ekonomsko…\nEtno mreža: Preduzimljiva i svoja - radionica…\nudruženje građana vizija pirot\nKoncert grupe S.A.R.S. u Pirotu\nU toku realizacija projekta „Korak napred“\nPiroćanci oborili državni rekord u streljaštvu\nAfirmišu umetnost kroz druženje za umetnicima


Ruska pravoslavna crkva: Dižemo glas u zaštitu SPC u Crnoj Gori\n10/07/2019 | 12:53 ⇒ 13:14 | Autor: SRNA\nSveti Sinod Ruske pravoslavne crkve izražava duboku zabrinutost zbog pogoršanja položaja eparhija Srpske pravoslavne crkve na teritoriji Crne Gore, gdje već nekoliko godina jedinstvo pravoslavlja strada od raskolničkog djelovanja takozvane crnogorske pravoslavne crkve, saopšteno je nakon zasjedanja Sinoda.\nSinod Ruske pravoslavne crkveFoto: SRNA\nU saopštenju se dodaje da je u Crnoj Gori došlo do alarmantnog trenda povećanog pritiska vlasti na kanonske sveštenike i vjernike, prenosi Mitropolija crnogorsko-primorska.\nPodsjeća se da je Arhijerejski sabor SPC, koji se sastao od 9. do 18. maja, konstatovao da u Crnoj Gori postoje pokušaji nasilnog oduzimanja svetinja u korist kanonski i realno nepostojeće "crnogorske pravoslavne crkve", kao i prijetnje uništenja određenih mjesta molitvenog poklonjenja.\nNapominje se da je predsjednik Crne Gore Milo Đukanović na stranačkom skupu u Nikšiću 8. juna izrazio namjeru da ostvari "obnovu crnogorske autokefalne crkve".\nPosebnu zabrinutost, kako se navodi u saopštenju Sinoda Ruske pravoslavne crkve, izaziva prijedlog zakona o slobodi religije i vjerovanja i pravnom položaju vjerskih organizacija, koji je u maju objavila crnogorska Vlada.\nU saopštenju se dodaje da taj prijedlog zakona sadrži niz diskriminatorskih mjera, između ostalih, prisvajanje u državno vlasništvo dijela imovine srpske Patrijaršije, uključujući i zdanja hramova i manastira.\nNapominje se da je Arhijerejski sabor SPC okarakterisao prijedlog zakona kao antievropski i anticivilizacijski, čiji je cilj diskriminacija eparhija srpske Patrijaršije na teritoriji Crne Gore i predstavlja direktno uplitanje u unutrašnja djela Crkve.\nSveti Sinod Ruske pravoslavne Crkve podsjeća da je ozbiljne primjedbe na određene odredbe prijedloga zakona izrazila i Venecijanska komisija.\n- Sa zabrinutošću, sagledavajući posljednje inicijative crnogorskih vlasti, pozivamo ih da prekinu diskriminaciju i podrivanje jedinstva SPC, dižemo glas u njenu zaštitu, da vide duhovne tradicije, koje sežu ka Svetom Savi, viševjekovnom osnovu, na kom su sazdani crnogorska pravoslavna kultura i državnost - navodi se u saopštenju Sinoda Ruske pravoslavne crkve.\nSveti Sinod Ruske pravoslavne crkve ističe da izražava bratsku podršku arhijerejima, sveštenstvu i svim čedima srpske Patrijaršije u Crnoj Gori koji slijede zavjete velikih svetitelja te zemlje, Svetog Save, Vasilija Ostroškog, Petra Cetinjskog i sveštenomučenika Јoanikija crnogorsko-primorskog i, uprkos teškim uslovima pritisaka, ostaju vjerni istini svetog pravoslavlja.


Šta Kaže Kalendar | SPORTSKA KUPUSARA\nNaslovna ŠTA KAŽE KALENDAR Subscribe\n1966. godine – Beogradski Partizan ostvario je jednu od najznačajnijih pobeda u klupskoj istoriji, savladavši u Beogradu Mančester Junajted sa 2:0.\n1966. GODINE – U svom pohodu ka finalu Kupa evropskih šampiona, fudbaleri beogradskog Partizana načinili su podvig i posle poraza od 1:4 u Pragu, u revanš-meču na stadionu JNA deklasirali čehoslovačku Spartu sa 5:0.\n1973. godine – Fudbalska reprezentacija Jugoslavije ostvarila je prvu i jedinu pobedu nad Zapadnom Nemačkom na njenom terenu u istoriji susreta ova dva nacionalna tima\nDogodilo se na današnji dan – 7. aprila\n1977. godine – U beogradskoj hali “Pionir”, pred oko šest hiljada gledalaca, odigrano je jubilarno 20. finale Kupa evropskih šampiona za košarkaše. Prvi put u klupskoj istoriji, titulu šampiona Starog kontinenta osvojio je izraelski Makabi iz Tel Aviva, savladavši italijanski Mobilđirđi (poznat i kao Injis) iz Varezea sa 78:77 (39:30).\n1962. godine – Stonoteniseri Jugoslavije prvi put su postali šampioni Evrope u ekipnoj konkurenciji. U finalu prvenstva održanom u nemačkom Berlinu, “plavi” su savladali Švedsku sa ubedljivih 5:1.\n1957. godine – U prvoj polufinalnoj utakmici Kupa evropskih šampiona, odgranoj na stadionu JNA u Beogradu, jugoslovenski šampion Crvena zvezda poražena je od italijanske Fiorentine iz Firence sa 0:1 (0:0).


Civilno društvo | Ekumenska humanitarna organizacija\nProjekat „Smanjenje dodatne ranjivosti Roma i Romkinja i drugih marginalizovanih grupa, izazvane od strane COVID-19 pandemije" sprovodi Generalni sekretarijat koji zastupa SIPRU, Beograd, sa podimplementacionim partnerima Centrom za interaktivnu pedagogiju i Ekumenskom humanitarnom organizacijom iz Novog Sada. Ove aktivnosti su deo programa Nemačke razvojne saradnje „Inkluzija Roma i drugih marginalizovanih grupa u Srbiji", koji realizuje Nemačka organizacija za međunarodnu\nGradimo i radimo za inkluzivnu Rašku – evropski program stambene podrške i aktivnog uključivanja\nSocijalno uključivanje, kao važan faktor u osnaživanju osoba koje pripadaju osetljivim grupama a žive na teritoriji Opštine Raška jedna je od tri aktivnosti koje se realizuju u okviru projekta „Gradimo i radimo za inkluzivnu Rašku – Evropski program stambene podrške i aktivnog uključivanja“. Podršku kroz ovaj projekat dobijaju socijalno ugrožene porodice koje pripadaju romskoj zajednici, žene žrtve porodičnog nasilja i osobe sa invaliditetom.\nJačanje kapaciteta humanitarnih organizacija za prijem i vođenje EU volontera\nCilj dvogodišnjeg projekta je usmeren na dobijanje sertifikata za prijem (hosting program) volontera iz Evropske Unije, te jačanje kapaciteta organizacija za sprovođenje pomenutog programa po EU standardima.\n“Sa i za Rome u Dunavskom regionu” je projekat koji ima za cilj da razmeni iskustva, znanja i primere dobre prakse u radu sa romskom zajednicom i drugim marginalizovanim grupama u zemljama Dunavskog regiona. Projekat čine tri faze:Faza A: Izgradnja kapaciteta u...\nMrežu sačinjavaju lica koja su aktivna na polju pružanja usluga ciljnoj grupi kroz lokalne organizacije civilnog društva i/ili institucije sistema. Zadatak lokalnih saradnika za integraciju jeste da prikupljaju podatke o povratničkim porodicama, pružaju pomoć na terenu i prate proces integracije...\nCilj trogodišnjeg projekta je da se poboljšaju šanse i uspeh u obrazovanju socijalno deprivirane dece i mladih (dece i mladih iz siromašnih porodica i onih koji pripadaju posebno ranjivim kategorijama poput pripadnika romske manjine ili dece i mladih sa invaliditetom i/ili sa smetnjama u razvoju).\nEHO nekoliko godina unazad sprovodi projekat pod nazivom “Mobilizacija i razvoj romske zajednice“. U sklopu novog trogodišnjeg ciklusa 2021 – 2024 biće sprovedene aktivnosti usmerene na unapredjenje znanja i veština predstavnika romske zajednice iz 6 opština...\nProjekat "Terenski rad sa decom koja su u riziku da budu uključena u život i/ili rad na ulici" Ekumenska humanitarna organizacija realizuje od avgusta 2009. godine. Kroz projektne aktivnosti podržavaju se deca i mladi, njihove porodice u nastojanju da se redukuje broj onih koji ulicu vide kao glavni faktor identifikacije, te poveća broj uključenih u redovne društvene i obrazovno-vaspitne aktivnosti.\nU cilju unapređenja socio-ekonomske situacije marginalizovanih grupa u Vojvodini, pokrenut je trogodišnji projekat (2019-2022.g) koji se sastoji iz dve komponente: ekonomsko osnaživanje i obrazovanje.


Uzbunjivači koji su prijavili zloupotrebe u banci „Merrill Lynch“ nagrađeni sa 83 miliona dolara\nTri uzbunjivača, koji su prijavili zloupotrebu korisničkih fondova klijenata investicione banke „Merrill Lynch“, nagrađeni su sa 83 miliona dolara, rekao je advokat uzbunjivača.\nKomisija za hartije od vrednosti SAD je objavila iznos novca, koji je dat kao nagrada, ali nije rečeno koji je to konkretan slučaj doveo do toga da dva uzbunjivača budu nagrađena sa 50 miliona dolara, a treći sa 33 miliona.\nInače, nagrada predstavlja deo novca dobijenog od 415 miliona dolara, koji je banka platila u vansudskom poravnanju u vezi sa lošom praksom u periodu od 2009. do 2015. godine, koja je omogućili banci da koristi novac klijenata za svoje berzanske aktivnosti.\nU SAD postoji raširena praksa nagrađivanja uzbunjivača, tako da je Komisija je od 2012. godine nagradila 53 uzbunjivača sa 262 miliona dolara. Svako ko Komisiji pruži informacije, koje mogu dovesti do sankcija od milion dolara, može dobiti između 10 i 30 procenata od sakupljenog novca.\nBitkoin prvi put skuplji od zlata


Šojgu: Zapad je pripremao Ukrajinu da konflikt rešava putem sile - 04.03.2022, Sputnik Srbija\nMinistar odbrane Rusije Sergej Šojgu je saopštio u telefonskom razgovoru generalnom sekretaru Ujedinjeih nacija Antoniju Guterešu šta je dovelo do toga da bude... 04.03.2022, Sputnik Srbija\nZbog učestalih hakerskih napada i ometanja sajta Sputnjik Srbija i naših kanala na Fejsbuku i Jutjubu, sve vesti pratite i na kanalu Sputnjik Srbija na Telegramu, koji niko ne može da ugasi, a sve video sadržaje na platformi „Odisi“ (odysee.com).Ministarstvo odbrane je navelo da se pregovori za mirno rešavanje konflikta se nisu pomerili sa nulte tačke. Vašington i zapadne zemlje umesto da nateraju kijevski režim da prekine genocid nad civilima na jugoistoku svoje zemlje počeli su da Ukrajinu snabdevaju naoružanjem i municijom, pripremajući je da konflikt rešava putem sile.Ruski ministar odbrane je tokom razgovora posebnu pažnju obratio na ukrajinske nacionalističke i nacističke strukture u kojima se nalaze i strani plaćenici, koji koriste civile kao „živi štit“ i deluju kao banditi.Šojgu je preneo Guterešu da se u toku specijalne vojne operacije visoko preciznim naoružanjem izbacuju iz stroja samo objekti vojne infrastrukture.Gutereš se zahvalio ministru odbrane Rusije za pomoć u evakuaciji saradnika misije UN u Ukrajini.Obojica su se složili da je potrebno povećati efikasnost saradnje UN i Ministarstva odbrane Rusije na temu rešavanja humanitarnih pitanja.\nrusija, rusija – politika, sergej šojgu, antonio gutereš, un, kriza u ukrajini\nMinistar odbrane Rusije Sergej Šojgu je saopštio u telefonskom razgovoru generalnom sekretaru Ujedinjeih nacija Antoniju Guterešu šta je dovelo do toga da bude doneta odluka o specijalnoj vojnoj operaciji na teritoriji Ukrajine, navodi Ministarstvo odbrane Rusije.\n„Segej Šojgu je informisao generalnog sekretara UN o razlozima odluke za pokretanje specijalne vojne operacije na teritoriji Ukrajine. Ona je izazvana time što je rukovodstvo Ukrajine tokom osam godina odbijalo da ispuni Minske sporazume, omogućavalo da nacionalisti i neonacisti postanu deo svih struktura vlasti, a u poslednje vreme su intenzivno otvarali vatru na civile u Donbasu“, rekli su u Ministarstvu odbrane Rusije.\nMinistarstvo odbrane je navelo da se pregovori za mirno rešavanje konflikta se nisu pomerili sa nulte tačke.\nVašington i zapadne zemlje umesto da nateraju kijevski režim da prekine genocid nad civilima na jugoistoku svoje zemlje počeli su da Ukrajinu snabdevaju naoružanjem i municijom, pripremajući je da konflikt rešava putem sile.\nPodrška zapadnih zemalja je ohrabrila Kijev do te mere da su iskazali namere u pogledu nuklearnog oružja. Smisao ukrajinskog postojanja je postalo neprijateljstvo prema Rusiji, a naporima Zapada ona se pretvorila u teritoriju sa koje dolazi ozbiljna pretnja bezbednosti Rusije“, rekli su u Ministarstvu odbrane Rusije.\nRuski ministar odbrane je tokom razgovora posebnu pažnju obratio na ukrajinske nacionalističke i nacističke strukture u kojima se nalaze i strani plaćenici, koji koriste civile kao „živi štit“ i deluju kao banditi.\nGutereš se zahvalio ministru odbrane Rusije za pomoć u evakuaciji saradnika misije UN u Ukrajini.\nObojica su se složili da je potrebno povećati efikasnost saradnje UN i Ministarstva odbrane Rusije na temu rešavanja humanitarnih pitanja.


Novo saopštenje Zvezde: Potvrda naših tvrdnji o disfunkcionalnosti ABA lige - Sportska centrala\nNovo saopštenje Zvezde: Potvrda naših tvrdnji o disfunkcionalnosti ABA lige\n5 dec 2019. 14:16\nKK Crvena zvezda izdao je novo saopštenje povodom dešavanja u regionalnoj košarci.\nCrveno-beli su se oglasili u sredu, kada su napomenuli da su opozvali svog predstavnika sa sastanka radne grupe ABA lige u Zagrebu, zbog toga što nije bilo predstavnika Partizana. Usledio je i odgovor iz Partizana, koji je našao opravdanje sprečenošću predsednika Ostoje Mijailovića da prisustvuje ovom važnom sastanku.\nU novom saopštenju, Zvezda je naglasila da nije želela da o važnim odlukama odlučuje bez drugog srpskog predstavnika, još jednom apostrofirajući disfunkcionalnost ABA lige.\n– KK Crvena zvezda mts u cilju verodostojnog obaveštavanja srpske košarkaške javnosti, saopštava da neučestvovanjem svog predstavnika na sastanku radne grupe ABA lige u Zagrebu, naš klub nije želeo da donosi bilo kakve odluke bez predstavnika još jednog srpskog kluba, koji zajedno sa Crvenom zvezdom bez obzira na brojne nesuglasice, čini integralni i važan deo ABA lige u svakom smislu.\nObavešteni smo da su svi učesnici Radne grupe potrdili svoje prisustvo za sastanak 04.12.2019. godine u Zagrebu. Stičemo utisak da se pojedinci sve očiglednije pribojavaju tako retko viđenog jedinstvenog stava srpskih klubova, i to oko ključnih pitanja za dalje funkcionisanje ABA lige. Svojevrsnu potvrdu za to dobili smo i u pojedinim jučerašnjim javnim reakcijama ili prepričavanjima telefonskih razgovora, nakon našeg saopštenja u kome smo jasno upozorili na dešavanja koja neodoljivo podsećaju na prethodne sezone.\nMeđutim, ono što govori o kampanjskom pristupu i odsustvu vizije za budućnost ABA lige je činjenica da pojedinci ne shvataju promene i tendencije u evropskoj klupskoj košarci, u kojoj za ligu „korporativno – koalicionog“ pristupa neće biti mesta – jer kao takva siguro neće ni postojati!\nNaš interes jeste opstanak prve i druge ABA lige, ali ne po modelu u kome će srpski klubovi biti dekor i meta „specijalaca“ već ono što treba da budu – integralni deo ovih liga, bez kojih ABA lige sigurno ne bi bile ono što jesu, a verovatno ne bi ni postojale. Dopalo se to nekome ili ne! Zato KK Crvena zvezda mts ponavlja još jednom, ili će dogovoreni principi na Skupštini ABA lige biti primenjivani, ili ove i (takve) liga ne trebaju nikome – niti nacionalnim ligama regiona, a ponajmanje Evroligi!


Veto i kako ga izvrdati\nРубрика: Актуелно, Свет Аутор: Преузето пута прочитано Датум: 3.05.2007 Одштампај\nAmerički predsednik svoj neodustajni cilj sprovođenja vojne intervencije u Iraku želi da sprovede i uspeh inicijative demokrata bi za njega predstavljao politički poraz.\nPosebno u jeku predizborne kampanje u Sjedinjenim Američkim Državama, koju demokrate i vode u znaku kampanje za što brže okončanje prisustva američkih vojnika u Iraku.\nBio je to gotovo simboličan trenutak za Džordža Buša, jer je on pre čak četiri godine najavio završetak većih vojnih operacija u Iraku. Ova odluka o vetu je propraćena demonstracijama ispred Bele kuće. Okupljeni protivnici vojne akcije u Iraku su uzvikivali parole o tome da što pre treba okončati rat u Iraku i pitanja tipa “Koliko još ljudi treba da pogine?”\nDemokrate u Kongresu imaju većinu, ali ona nije dovoljna da se preglasa predsednikov veto. Američki predsednik se zbog toga nada da će sa Demokratama uspeti da izdejstvuje kompromis. Uoči samita sa predstavnicima Evropske unije on je najavio: “Ja sam jasno prezentirao moju poziciju. Nastojim da sarađujem sa ober stranke kako bih postigao dogovor koji ne sadrži veštačke rokove a predviđa finansijska sredstva sa nađu vojsku”.\nDemokrate, s druge strane, sada rade na novom nacrtu zakona u kome više neće biti postavljen rok za povlačenje američke vojske, već samo regulisane posledica za slučaj da iračka vlada ne postigne određene političke i ekonomske ciljeve. Oni, međutim, neće odustati od namere da izdejstvuju povlačenje iz Iraka. Šef Demokrata u Senatu, Hari Rejd, rekao je da je Buš možda zadovoljan ostavljanjem američkih vojnika usred građanskog rata u Iraku, ali da time nisu zadovoljne ni demokrate ni većina američkih građana.\nPredsednica Predstavničkog doma, Nensi Pelosi, rekla je da bi Džordž Buš želeo blanko ček za svoje ratne operacije u Iraku a kkao mu takav ček demokrate neće izdati. “Nadali smo se da će predsednik postupiti onako kako bi trebalo da postupi onaj ko zastupa američki narod. Umesto toga, on je stavio veto kojim se podržava vojna akcija”, rekla je Nensi Pelosi.\nBušova odluka je naravno od jutros i predmer živioh političkih napada predsedničkih kandidata. Tim Hilari Klinton je na svom internet sajtu već objaviofotografiju Buša od pre četiri godine kada je objavio da su završene veće vojne operacije u Iraku sa krupno odštampanim potpisom koji glasi: “Jedna od najsramotnijih epizoda američke istorije”.\nEvo i mišljenja nekih senatora istim povodom: Barak Obama: ovo je dan žalosti za poginulim vojnicima. Džo Bajden: govor Džordža Buša od pre četiri godine je jedan od razloga zbog kojih je predsednik izgubio svaki kredibilitet. Kris Dod: vreme je za novu misiju: okončanje rata u Iraku i početak ponovnog uspostavljanja ugleda SAD u svetu.\n« « Претходне вести: Glasanje za predsednika biće ponovljeno u nedelju\nНаредне вести: Kosovo puno terorista! » »


Vladimir Galić sa delegacijom Evropske zelene stranke u Skupštini AP Vojvodine\nNovi Sad , 21. septembar 2016.\nOdbor je primio delegaciju Evropske zelene stranke koju je predvodio predstavnik te partije iz Finske, Oras Tynkkynen.\nDelegacija koja se nalazi u neformalnoj poseti Republici Srbiji, izrazila je želju da se upozna sa radom resornog skupštinskog Odbora u cilju razmene iskustava i uspostavljanja zajedničke saradnje u oblasti zaštite životne sredine.\nU srdačnom i otvorenom razgovoru, članice i članovi Odbora upoznli su gosta iz Finske sa aktuelnim stanjem, problemima i potrebama u pomenutoj oblasti, kao i sa perspektivama i idejama u cilju poboljšanja aktuelnog stanja i približavanja standardima Evropske unije, posebno u pogledu usklađivanja zakonske regulative i obezbeđivanja podrške i pomoći. Takođe, dogovoren je i nastavak saradnje u narednom periodu.\nU delegaciji Zelenih su bili i mr Goran Čabradi, predsednik Zelene stranke iz Srbije i Vesna Tamaš, članica Saveta za evropske integracije i međunarodnu saradnju te partije. Sednici je prisustvovao i Vladimir Galić, član Pokrajinske vlade i pokrajinski sekretar za urbanizam i zaštitu životne sredine.\nOtvarajući sednicu, predsednica Odbora Branislava Jeftić, izrazila je zadovoljstvo i zahvalila se delegaciji Evropske zelene stranke na poseti i na interesovanju za rad Odbora, kao i na pruženoj podršci.\n„Nivo zaštite životne sredine ni u Srbiji, ni u Vojvodini nije zadovoljavajući. Zbog toga smo mi kao Odbor od samog početka svog rada odlučni u nameri da posvetimo veću pažnju rešavanju aktuelnih pitanja u oblasti zaštite životne sredine, posebno u Vojvodini. U tom pogledu, vaše mišljenje i razmena iskustava su nam dragoceni u daljem radu. Ako svako od nas preduzme barem malo inicijative, sigurna sam da možemo mnogo više uraditi na rešavanju aktuelnih problema“, ocenila je Branislava Jeftić.\nResorni pokrajinski sekretar Vladimir Galić složio se sa ocenom da stanje u oblasti zaštite životne sredine nije najbolje i da su zato podrška i svi dobronamerni saveti dobrodošli. Imajući u vidu sve probleme i zahteve sa kojima se suočavamo mi smo rešeni da istrajemo u nameri da poboljšamo situaciju. Zbog toga cenimo savaku podršku posebno kada dobijamo nova saznanja i stičemo nove partnere u ovoj struci i kada stvaramo uslove za obezbeđivanje novih izvora finansiranja“, kazao je između ostalog sekretar Galić.\nČlanice i članovi Odbora interesovali su se u razgovoru sa godtima, za primenu evropskih modela u rešavanju problema zagađivanja životne sredine, kao i za mogućnosti pružanje finansijske podrške našoj zemlji kroz zajedničke projekte ili iz raspoloživih evropskih fondova, sa akcentom na rešavanje problema zagađenosti voda. U tom kontekstu, na sednici je naglašeno da bi trebalo iskoristiti dobre odnose i postojeću saradnju sa regijom Baden Virtembeg iz Nemačke. Dalje, predočene su štetne posledice nastale bombardovanjem bivše SRJ i pokrenuto je pitanje nastavka ranije započetih razgovora oko pružanja pomoći iz Programa za zaštitu životne sredine Ujedinjenih nacija, koji se bavi ovom problematikom. Predstavljene su aktivnosti u oblasti proizvodnje zelene energije u Vojvodini i Srbiji sa ciljem daljeg razvoja i saradnje sa evropskim partnerima, kao i druga pitanja od značaja za očuvanje zaštite životne sredine i korišćenje obnovljivih izvora energije.\nOras Tynkkynen. je podsetio da pitanje zaštite životne sredine ima poseban značaj u Evropskoj uniji, jer je ono jedno od ključnih i prioritetnih pitanja kada je u pitanju postojanje Evropske unije. On je naglasio da u Evropi postoji veliki broj poslanika koji je kako u svojim matičnim državama tako i u evropskim institucijama spreman da se založi za podizanje svesti i rešavanje pitanja iz oblasti zaštite životne sredine. On se u ime evropske organizacije Zelene partije zahvalio Odboru i resornom pokrajinskom sekretaru na konstruktivnom razgovoru, iznetim utiscima, predlozima i iskustvima i rekao da će o tome informisati svoje kolege u cilju preduzimanja daljih aktivnosti.


Šarović: Džaferović i Komšić postrojavaju vojsku na Manjači a Dodik se krije – PRESSA\nDok druga dva člana Predsjedništva BiH Šefik DŽaferović i Željko Komšić na Manjači postrojavaju vojsku na vježbi NATO-a Milorad Dodik je negdje pobjegao, a do 30 hiljada ljudi koje je obećao izvesti u slučaju ovakve vježbe nema ni traga, kaže predsjednik SDS Mirko Šarović.\nOn je rekao da je sada potpuno jasno da je Dodik predao Bosnu i Hercegovinu i RS NATO-u.\n„Dodikovo skrivanje je za mene ključni utisak i najvažnija slika vezana za ovu vježbu. On nas vodi nezaustavljivo ka NATO i to je sada jasno cjelokupnoj javnosti u BiH, a posebno u RS. Pokazalo se da je Dodik godinama obmanjivao javnost i da je bilo netačno sve što je govorio“, naveo je Šarović.\nOn kaže da je Dodik kao predsjedavajući Predsjedništva BiH mogao spriječiti održavanje ove vojne vježbe.\n„Srbija je otkazala istu vježbu koja je trebala da se održi ovih dana samo radi Kosova, jer u Albaniji na sličnoj vježbi učestvuju snage samoproglašenog Kosova. Dodik je kao predsjedavajući Predsjedništva BiH mogao da spriječi vježbu, ali nije“, kazao je Šarović.\nOn navodi da je nakon održavanja ove vojne vježbe očigledno da Republika Srpska na bilo koji način ne prati Srbiju kada je u pitanju odnos prema NATO.\n„Činjenica je da se Srbija dosljedno drži vojne neutralnosti i ne učestvuje u ovoj vježbi NATO-a i da je to jasno rekla. Rekao bi da je Dodik dao prećutnu saglasnost da NATO snage dođu na Manjaču. Pored toga očigledno je i da to nije nikakva virtuelna vojna vježba kako je on to najavljivao, jer su dva člana Predsjedništva BiH prisustvovala i dala pečat tom događaju, dok je Dodik, kao predsjedavajući pobjegao“, istakao je predsjednik SDS.\nŠarović, koji je danas zajedno sa rukovodstvom SDS posjetio Trebinje, je rekao da je Istočna Hercegovina važna je za SDS.\nOn je rekao da će se rukovodstvo SDS-a sastati i sa načelnicima opština iz tog dijela Republike Srpske, koji su zapostavljeni od strane republičkih vlasti.\n„SDS u izbornoj jedinici 9 ima pet načelnika i sa njima ćemo razgovarati o problemima sa kojima se susreću. Od njih će javnost čuti koliko su zapostavljeni, koliko se malo ulaže, koliko nema pažnje, bilo kakvim strateškim dokumentima, razvoju infrastrukture i sve je praktično na obećanjima, lažima. LJudi iz Hercegovine idu, idu čak i iz Trebinja gdje bi trebao biti sasvim obrnut proces“, kaže Šarović.


Vlajki: 'Uklanjanje Dodika značilo bi nestanak RS-a'\nNaslovnica Bosna i Hercegovina Podrinje Vlajki: ‘Uklanjanje Dodika značilo bi nestanak RS-a’\nVlajki: ‘Uklanjanje Dodika značilo bi nestanak RS-a’\nPodrinje – Potpredsjednik Republike Srpske Emil Vlajki izjavio je da predsjednik Republike Srpske Milorad Dodik nije Republika Srpska, ali bi njegovo uklanjanje, pošto je jedini koji drži kurs neulaska u NATO i strateškog približavanja Rusiji, značilo istovremeno i nestanak Srpske.\nVlajki je novinarima u Banjaluci rekao da su u RS-u na djelu dva procesa – “narandžasta revolucija”, koja je u završnoj fazi, i djelovanje politizovanog islama.\nOn je istakao da “narandžastu revoluciju” provodi međunarodna zajednica zbog toga što je rukovodstvo Republike Srpske odlučno protiv NATO i što je sve više orijentisano ka Rusiji.\n“Ako sadašnji predsjednik Republike Srpske Milorad Dodik bude izašao na izbore, on će sigurno dobiti drugi mandat. Zbog toga će taktika autora `narandžaste revolucije` biti u tome da ga spriječe, odnosno da ga onemoguće da izađe na izbore”, upozorio je Vlajki.\nOn je dodao da je u tu svrhu pripremljen teren kroz organizaciju masovnih protesta u Federaciji BiH, čiji je cilj bio da se isprovocira lavina protesta u Srpskoj.\nVlajki je ocijenio da bi ti protesti u Republici Srpskoj bili ojačani incidentima koje bi izazvali agitatori politizovanog islama, jer politizovani islamisti, kao i aktivirani kolaboracionisti, priželjkuju stranu intervenciju za obaranje aktuelne vlasti.\n“Ako predsjednik Dodik prebrodi ovo stanje, ići će se, od strane `narandžaste revolucije`, na stvaranje opozicione parlamentarne većine. U slučaju dvovlašća, Srpska bi zapala u još teže ekonomsko i socijalno stanje, pa bi unitarna BiH sa dominacijom Bošnjaka brzo nadošla”, naglasio je Vlajki.\nPrema njegovim riječima, ukoliko pobijedi opozicija na svim nivoima, njeno prihvatanje ulaska u NATO i samim tim neprijateljstvo sa Rusijom dovelo bi u kratkom roku do dominacije Turske i Bošnjaka u BiH, kao i do suprotstavljanja Srbiji, koja je proglasila vojnu neutralnost.\nVlajki je kao organizatore “narandžaste revolucije” u Srpskoj naveo političke vrhove pojedinih država, njihove centre za psihološko ratovanje, diplomatiju, međunarodne finansijske organizacije, obavještajne službe, uticajne medije.\nOn je dodao da su tu i lokalni kolaboracionisti – određene političke partije, istaknuti javni radnici, potplaćeni lokalni mediji, koje su često osnovali stranci, politički agitatori koji su “bili na stažu i seminarima” kod inostranih organizatora “narandžaste revolucije”, te “nevladine i humanitarne” organizacije.\nPotpredsjednik Republike Srpske je naveo da su se u sve socijalne slojeve i institucije Srpske infiltrirali profesionalni agitatori, da je specifičnost “narandžaste revolucije” ovdje što oni koji protestuju apsolutno negiraju bilo kakvu spoljnu opasnost po Srpsku i da se nikada decidno ne izjašnjavaju po pitanju NATO.


POSITIVE najinventivniji Cisco SMB Partner u Istočnoj Evropi POSITIVE najinventivniji Cisco SMB Partner u Istočnoj Evropi – Personal magazin\nPOSITIVE najinventivniji Cisco SMB Partner u Istočnoj Evropi\nCisco Systems, vodeći svetski proizvođač mrežnih rešenja za Internet i lider u inovativnim tehnologijama predstavio je novosadski POSITIVE kao svog najinventivnijeg SMB partnera u Istočnoj Evropi.\nNa svom sajtu, u odeljku „Atraktivne priče“ Cisco je objavio specijalnu vest posvećenu rezultatima koje je POSITIVE postigao tokom 2007. i 2008. godine što je priznanje ovoj novosadskoj kompaniji za dugogodišnje napore i ulaganje u razvoj informatičkih sistema, razvijanje svesti, kulture korišćenja i primene informacionih tehnologija.\n„Mala i srednja preduzeća u Srbiji tek sada počinju da sagledavaju prednosti korišćenja i uvođenja CISCO tehnologija u svakodnevnom poslovanju, zahvaljujući preokretu u pristupu od strane POSITIVE-a u sopstvenoj edukaciji i edukaciji krajnjih korisnika.\nMenadžment POSITIVE-a je shvatio da bolje razumevanje primenljivosti informacionih tehnologija može biti od neprocenjive vrednosti i pomoći svim korisnicima. Iz tog razloga su imali za cilj da prikažu sve mogućnosti ovih rešenja kroz sopstveni primer i edukacione radionice tj „event“-e.\nS obzirom na inventivni pristup i sposobnost koju je POSITIVE pokazao u ovoj oblasti, njihov primer može biti ključni faktor podrške srpskom SMB sektoru u unapređenju novih tehnologija.“ – izdvojili su urednici ovog sajta.\nPOSITIVE će i u budućnosti kroz ulaganje u znanje i kroz intenzivno školovanje, pratiti rastuće potrebe svojih korisnika i predlagati i kreirati informatička i mrežna rešenja. Namera im je da kroz jednostavan pristup savremenim tehnološkim komunikacijama unaprede i klijentima značajno olakšaju poslovanje.\nPOSITIVE najinventivniji Cisco SMB Partner u Istočnoj Evropi was last modified: October 8th, 2008 by Redakcija\nSEEMAR 08 sledeće nedelje u Beogradu


Mali: Velika izdvajanja za pomoć privredi i građanima – Studio B\nMali: Velika izdvajanja za pomoć privredi i građanima Tanjug\nObjavljeno: 10.01.2022. 11:14 Izmenjeno: 10.01.2022. 13:44\nMinistar finansija Siniša Mali rekao je da je u okviru prvog paketa pomoći 2020. godine izdvojeno 638,4 milijardi dinara, za drugi paket pomoći 66 milijardi, a za treći paket 274,2 milijarde dinara.\n„To je novac kojim je Srbija pomogla i privredu i građane“, rekao je Mali.\nIstakao je da će pomoć od 10.000 dinara dobiti 14. januara 120.000 zdravstvenih radnika, za šta je izdvojeno, kaže, 1.2 milijarde dinara.\n„To je novac koji računamo da ćemo isplatiti“, rekao je Mali, saopštilo je Ministarstvo finansija.\n„Pored toga, imamo i 3,9 milijardi dinara stranih direktnih investicija, što je više nego u rekordnoj 2019. godini. S obzirom na takav rezultat, uprkos krizi koja je izazvana pandemijom, mi smo zadržali kredibilitet kao država, otvaraju se fabrike i nova radna mesta, dolaze investicije“, rekao je Mali.\n„Kada pogledate naš javni dug, čak i posle ovih paketa pomoći, on je 56,8 odsto, što je mnogo manje od 60 procenata koliko propisuje Mastriht. To je inače standard Evropske unije, ali gotovo sve države imaju znatno veći javni dug“, rekao je on.\n„Rok za prijavu je 31. januar, a mi kao što znate dajemo 100 evra za fiskalni uređaj, kao i 100 evra po prodajnom mestu. Novca imamo dovoljno i definitivno na novi sistem fiskalizacije prelazimo od 1. maja ove godine“, zaključio je Mali.


Projekat “Talasanje” – Sa sindikalcima o zdravlju i zaštiti radnika - Društvo za razvoj kreativnosti | Društvo za razvoj kreativnosti\nU sklopu projekta „Talasanje“ juče je u prostorijama Do ma sindikata održan sastanak predstavnika aleksinačkih sindikata sa predstavnicima Timočkog kluba iz Knjaževca i Društva za razvoj kreativnosti iz Aleksinca.\nBorba za socioekonomska prava radnika, za poštovanje zakonskih uredbi, međunarodnih sporazuma, kao i svih ostalih pravnih akata koje je Srbija kao država potpisala i time se obavezala na njihovu primenu je suština projekta „Talasanje“. Centar za demokratiju je u svoj projekat „Crno na belo“ od ovog proleća uveo i pet novih organizacija, među kojima je i aleksinačko Društvo za razvoj kreativnosti, navodi predstavnica Timočkog kluba Snežana Novković.\n– Projekat „Talasanje“ ima za cilj da govori o bezbednosti i zdravlju radnika. Ideja je da se sastanemo sa svim relevantnim zainteresovanim stranama, da vidimo kakvo je stanje bezbednosti i zdravlja radnika u vašoj opštini i da na kraju svega toga izađemo sa jednim lepim i pozitivnim primerom. Sastanak koji smo imali sa predstavnicima sindikata bio je veoma interesantan i dobar. Sa nama su bili predstavnici raznih sindikata ujedinjeni oko svojih ideja da se bore za prava radnika, pa je tako jedan mali grad dao dobar primer kako sindikati mogu da rade na zajedničkoj misiji.\nNa kraju projekta, kako naglašavaju koordinatori, biće proglašena firma koja je ostvarila najveći stepen bezbednosti na radu, a za njih su pripremljene i nagrade. Takođe, izveštaj sa rezultatima projekta biće objavljen u svim publikacijama koje postoje u okviru partnerskih organizacija, kao i putem medija.


"Zdravlje" favorit protiv "Slodesa" iz Beograda - JUGPRESS\n“Zdravlje” favorit protiv “Slodesa” iz Beograda\nKošarkaši „Zdravlja“ u subotu od 17 časova u SRC „Dubočica“ igraju utakmicu 12. kola Prve košarkaške lige Srbije protiv ekipe „Slodesa“ iz Beograda. Košarkaš Eldan Bjelak kaže da se radi o ekipi koja je na samom dnu tabele, ali da to ne sme da bude razlog za opuštanje.\n„Treba da se dobro spremimo i pobedimo, jer su nam bodovi jako bitni. Nadam se i dobrom odzivu publike.“\nTrener Leskovčana Lazar Spasić smatra da će ovo biti težak meč.\n„Svi očekuju laganu pobedu, ali će ovo biti sve samo ne lagana utakmica i lagana pobeda. Oni dolaze rasterećeno u Leskovac gde ne mogu ništa da izgube, ali mogu mnogo da dobiju. Znači, jesmo faopvriti, ali nikako ne smemo da podcenimo protivnika. Ovogodišnja liga je takva, ekipe su dosta izjednačene i nemamo luksuz da kiksnemo kod kuće, pogotovo na ovakvim utakmicama. Atmosfera u ekipi je dobra, nema povređenih, i pozivam navijače da nas podrže u što većem broju.“


Agencija za čišćenje: Čišćenje snega i poslovnog prostora\nČišćenje snega i poslovnog prostora\nOdržavanje poslovnog prostora čistim predstavlja jedan od problema sa kojima se susreću svi ljudi koji se bave nekim ozbiljnijim poslom. Čišćenje poslovnog prostora je zadatak koji se može rešiti sa stalnim zaposlenima koji će obavljati takve zadatke ili angažovanjem agencije za čišćenje, koja će voditi računa o čišćenju poslovnog prostora. Agencije za čišćenje u Beogradu nude veliki broj usluga između ostalog i čišćenje snega zajedno u kompletu sa čišćenjem poslovnog prostora. Agencije u Beogradu je najlakše angažovati za rezne vrste usluga.\nČistoća poslovne prostorije je ogledalo firme, odnosno jako loš utisak može ostaviti, naročito onaj prvi kada boraite u prostoriji koja nije adekvatno održavana. Čišćenje poslovnih prostorija je stavka koju ne smete zaboraviti planirati u svom poslovanju.\nČišćenje snega je problem koji se javlja u zimskom periodu, tada morate da vodite računa da sneg bude očišćen ispred všeg poslovnog prostora. To je sigurno dodatni otežavajući posao za vas, pa se morate i za to još brinuti. Ovde je verovatno problem unajmljivati nekoda ili kako odrediti nekog od zaposlenih da vodi računa o snegu, zato je najbolje unajmite profesionalce koji će čistiti sneg isperd vašeg poslovnog prostora. Čišćenje snega neka bude briga agencije za čišćenje.\nОбјавио Milan Petrović у 14:57\nОзнаке: agencija-za-ciscenje, čišćenje-poslovnih-prostorija, čišćenje-poslovnog-prostora, ciscenje-snega


Oni su jedina bića koja vas vole više nego sebe - Pet Magazine\nOd petmagazine.rs - 06/12/2018\nOni su jedina bića koja vas vole više nego sebe\nČetvoronožni drugari su dragoceni deo naših porodica. Svi koji su imali kućnog ljubimca znaju koliku radost oni donose u našu svakodnevicu i kako na brojne načine pozitivno utiču na naše raspoloženje.\nIpak, sa dolaskom hladnijih dana, sve je više slika napuštenih ljubimaca koji nemaju sklonište i hranu tokom zime, što je problem sa kojim se suočavaju gotovo svi gradovi u Srbiji.\nJKP „Veterina Beograd“, koje je zaduženo za poslove komunalne Zoohigijene na teritoriji Beograda, ima šest prihvatilišta u kojima je u svakom trenutku smešteno više od 3.000 pasa.\nKućni ljubimci su dobri za naše raspoloženje\nKućni ljubimci nam pomažu da budemo aktivni\nUdomljavanjem činite dobro delo\nMnogo je napuštenih pasa u našoj zemlji, ali dobre vesti su da malim koracima možemo uticati na rešavanje ovog problema – udomljavanjem napuštenih pasa, na primer, umesto kupovine rasnih.\nMi nebrojeno mnogo puta ponavljamo koliko koristi ima od usvajanja napuštenih kuca ili maca, koliko je humano kada napuštenoj životinji pružite toplinu doma, da ne pominjemo tek koliko radosti će vam oni uneti u život, kao pokazatelj zahvalnosti što ste ih usvojili – kaže direktor JKP „Veterina Beograd” Branimir Grubić i dodaje – Oni su jedina bića na planeti koja vole više nego sebe.\nZimsko vreme pravi je momenat za novog člana porodice\nUživanje u prazničnoj čaroliji i krugu najdražih postaje još lepše uz četvoronožnog prijatelja. Ljubimci unose posebnu radost u odrastanje, a – kako nam kažu zaposleni u JKP „Veterina Beograd“ – oni takođe pozitivno utiču na decu. Život sa kućnim ljubimcem i odrastanje uz njega stručnjaci vide kao stalnu mogućnost za decu da uče o odgovornosti i razvoju empatije, nesebičnosti i bezuslovne ljubavi.\nMožete da uspostavite kontakt sa JKP „Veterina Beograd“, pri čemu je potrebno da ste punoletni i imate ličnu kartu, izaberete psa i potpišete Ugovor sa ovim preduzećem, čime postajete vlasnik sa svim pravima i obavezama.


Polovni Peterson Pacific mašine za kleščenje grane stabla oglasi za prodaju - Srbija - Mascus Srbija\nNalazite se ovde: Mascus Srbija > Šumarska oprema > Mašine za kleščenje grane stabla > Peterson Pacific\nPolovna Peterson Pacific mašine za kleščenje grane stabla na prodaju\nPregledaj oglase polovnih Peterson Pacific mašine za kleščenje grane stabla oglasa na prodaju. Možete sortirati Peterson Pacific mašine za kleščenje grane stabla oglase po ceni, godini proizvodnje ili državi. Koristite levu navigaciju da biste suzili pretragu ili pročitajte više ot Peterson Pacific mašine za kleščenje grane stabla u odeljku Brendovi.\nOvde je kompletna lista lista polovnih Peterson Pacific mašine za kleščenje grane stabla za prodaju. Ako zelite da vidite neki oglas, kliknite na polje za potvrdu pored tog oglasa, dodajte ga u omiljene oglase ili ga uporedite sa nekim drugim oglasom. Ako zelite detaljniju pretragu, idite na vrh strane i koristite opciju “nova pretraga”.


U Narodnom muzeju: Nastupiće gudačka reprezentacija mladih, virtuoze okupio Stefan Milenković · gradski.online\nKIKINDA- Poslastica za ljubitelje klasične muzike u Kikindi! Gudačka reprezentacija mladih nastupiće u subotu, u Narodnom muzeju. Koncert počinje u 20 sati.\nRenomirani violinista Stefan Milenković, u saradnji sa nacionalnom platformom Srbija, organizovao je konkurs za izbor najtalentovanijih mladih virtuoza i uspešno oformio grupu profesionalnih umetnika.\nOni su našu zemlju predstavili na Svetskoj izložbi “EXPO 2020” u Dubaiju. Gudačku reprezentaciju mladih izvođača čine studenti od 18 do 26 godina.\nNeki od njih usavršavaju se u inostranstvu, ali isto tako nastupaju širom Srbije i samim tim predstavljaju svoju zemlju na domaćim i inostranim festivalima i takmičenjima. Na programu su, između ostalih, dela Dmitrija Šostakoviča, Petra Čajkovskog, Feliksa Mendelsona…\nPrethodnoKikinđani i Novobečejci: Zajedno u potrazi za investitorima iz Mađarske\nSledećeKad šef orkestra zasvira na uvce: Iva zbog povrede nije igrala, “Maturantsku paradu” zauvek će pamtiti


Na internetu se pojavio kućni video Kylie Jenner i Tyge – Tračara\nNa internetu se pojavio kućni video Kylie Jenner i Tyge\nObjavljeno 22. 05. 2016.\nKylie i Tyga (foto: Wenn)\nReper Tyga, koji je nedavno raskinuo sa rijaliti zvezdom Kylie Jenner, navodno je objavio snimak na kome vodi ljubav sa bivšom dragom.\nNa Twitteru je jedna osoba tvrdila da je snimila video pre nego što su ga uklonili, ali još uvek nema dokaza za to.\n“Tyga ne bi video pokazao javnosti, ali se Kylie svejedno boji da snimak može završiti u pogrešnim rukama osobe koja bi ga objavila i osramotila je”, rekao je jedan od izvora i dodao da se Kylie boji jer je njen bivši dečko taj koji ima moć jer poseduje eksplicitni video.\nNije poznato kako je video dospeo na internet stranicu, ali ako se ispostavi da ga je reper sam postavio, mogao bi biti kažnjen zbog kršenja zakona o “osvetničkoj pornografiji”, prema kome obe strane moraju da potpišu saglasnost ukoliko žele da snimak izađe u javnost.\nVivid Entertainment je ponudio 10 miliona dolara u zamenu za ovaj snimak, poručivši mladoj Kylie da bi to išlo u njenu korist, kao što je to bio slučaj sa Kim Kardashian.\n22. 05. 2016. at 20:17\nCudo da ove vesti nema nigde u inostranim novinama..


UNDP poziva firme da dostave spisak opreme koju mogu proizvesti | Manager.ba\nManager.ba/akta.ba BiH 30 ožujka, 2020\nVijeće ministara Bosne i Hercegovine uvelo je nacionalno izvanredno stanje 17. ožujka/marta 2020. godine definirajući sveobuhvatni set mjera kako bi se suzbilo dalje širenje virusa COVID-19 na prostoru BiH. Projekt “Odgovor na COVID-19 u BiH” će služiti kao pomoć lokalnim, kantonalnim, entitetskim i državnim institucijama u pravovremenoj nabavci potrebne medicinske opreme i materijala, a u svrhu sprečavanja i suzbijanja COVID-19 virusa na teritoriji BiH.\nU okviru podrške vlastima Bosne i Hercegovine u odgovoru na pandemiju COVID-19, Razvojni program Ujedinjenih nacija (UNDP) poziva sve firme iz BiH koje imaju kapacitet za proizvodnju zaštitne medicinske opreme da popune spisak opreme koju proizvode/mogu proizvesti (dokument ispod) i pošalju isti na e-mail adresu [email protected] do četvrtka, 2. travnja/aprila 2020. godine do 12.00 s napomenom “Za Odgovor na Covid-19 u BiH-Proizvodnja zaštitne medicinske opreme“.\n"Zainteresirani ponuđači iz BiH se mole da popune spisak opreme koju proizvode/mogu proizvesti i pošalju isti na e-mail adresu [email protected] do četvrtka, 2. aprila 2020. godine do 12.00 s napomenom “Za Odgovor na Covid-19 u BiH", navode iz UNDP.\nNa Jaffa plantažama nadomak Blagaja na više od 75 hektara su zasađene jagode, trešnje, breskve,...\nŠvedska vlada izdvaja 7,8 miliona KM za nastavak projekta "Zeleni ekonomski razvoj" kako bi se...


Arapi stvorili bankarskog diva - Bizlife.rs\nArapi stvorili bankarskog diva\n15:40 Abu Dabi, 03/04/2017\nImovina se procenjuje na 180 milijardi dolara, a poslovaće pod imenom “Prva banka Abu Dabija”.\nTrgovanje akcijama novog zajmodavca počelo je u nedelju na berzi u Abu Dabiju pod oznakom NBAD, pri čemu su do podneva njegove hartije porasle za 1,5 posto, na 10,40 dirhama (2,8 dolara). Prema podacima agencije Blumberg, do tada je gotovo dva miliona akcija ove banke promenilo vlasnike.\n“Ovo je trenutak promena za Abu Dabi, za region i šire”, naveo je Abdulhamid Saed, glavni izvršni direktor nove udružene banke u izjavi prosleđenoj Blumbergu, dodajući da su glavni prioriteti ovog kreditora ustanovljeni u skladu sa vizijom i ambicijama rasta Abu Dabija i UAE.\nAbu Dabi, koji ima oko šest odsto svetskih rezervi nafte, spojio je dve najveće domaće banke kako bi postao konkurentniji prema rivalima i kako bi ojačao svoje mogućnosti kreditiranja i osigurao finansiranje, pošto se emirat bori sa niskim cenama “crnog zlata”.\nSpajanje može da dovede do dalje konsolidacije industrije finansijskih usluga Ujedinjenih Arapskih Emirata, gde se nadmeće oko 50 zajmodavaca na tržištu od oko devet miliona ljudi, ocenjuju analitičari.\nbankarstvo uae arapi persijski zaliv


Peti međunarodni susret rekreativaca šećeraša u Srebrenici - Portal Moj Bečej - Bečejske opštine iz ugla građana!\nPeti međunarodni susret rekreativaca šećeraša u Srebrenici\nUčesnici Petog susreta rekreativaca dijabetičara u Srebrenici\nSada već tradicionalni, peti po redu, Međunarodni susret rekreativaca obolelih od šećerne bolesti održan je ove godine u Srebrenici. Među gostima bile su petočlane ekipe iz Bačkog Petrovca, Bečeja i Zrenjanina (Srbija), Orahovca i Slavonskog Broda (Hrvatska) i Tešnja (Bosna i Hercegovina).\n-Naša delegacija je, po želji domaćina, bilo brojnija za jednog člana. Lanjski četvrti susret održan je u Bečeju i tada je za štimung bila zadužena muzičarka Jasmina Silaški, pa je naš domaćin izrazio želju da i ona doputuje i delom zabavlja učesnike Susreta, rekao nam je je po povratku iz Srebrenice vođa naše delegacije Radovan Bujović.\nSa posete izložbenoj postavci u Srebrenici\nIako je u pitanju rekreativno takmičenje, ovog puta u pikadu, slobodnom bacanju u koš i stonom tenisu, rezultati nisu bili primarni.\n-Akcenat je stavljen na druženju ljudi iz nekada zajedničke, a sada tri države. Nosimo izvanredne utiske iz Srebrenice, a posebno smo iznenađeni činjenicom da njihovo društvo ima svoje prostorije i delatnost se finansira iz opštinskog budžeta, a zapažen udeo u rad ima i donacija iz resornog ministarstva. Domaćin je organizovao stručna predavanja, vodio nas je i do obližnje banje, posetili smo još nekoliko atraktivnih destinacija i međusobno se družili, nije krio oduševljenje Radovan Vujović.\nKako su šećeraši iz Zrenjanina bili domaćini prva dva susreta, potom se družilo u Bačkom Petrovci i Bečeju, posle Srebrenice će se domaćinstva najverovatnije prihvatiti jedan od hrvatskih gradova.


Centar za bezbednosne studije - Centre for Security Studies - Teška odluka o NATO\nRuski ambasador u Srbiji Vladimir Konuzin najavio je da će predstojeća poseta ruskog premijera Vladimira Putina Beogradu, ovog meseca, imati prevashodno ekonomski naglasak. Svaki takav naglasak u ovom međunarodnopolitičkom trenutku i postojećoj geostrateškoj konstelaciji odnosa u Evropi istovremeno podrazumeva ključan energetski naglasak i energetske teme. Postoje razlozi da će se tokom posete ponajviše, i prevashodno, razgovarati o energetskoj strategiji Rusije prema Srbiji, koja je deo konsolidovanog novog ruskog geostrateškog nastupa prema Evropi.\nRuska preduzeća vlasnici su obe velike naftne kompanije u Srbiji čime već kontrolišu tržište energenata u ovoj zemlji. Ključni aspekt ruske energetske strategije prema Srbiji je planirana izgradnja gasovoda Južni tok kroz Srbiju, sa krakom koji se, preko Republike Srpske, odvaja ka Federaciji Bosne i Hercegovine.\nProjektovano je da Južni tok bude u funkciji 2015. godine, sa godišnjim kapacitetom transporta od oko 63 milijarde kubnih metara gasa, što je 35 odsto ukupnog ruskog izvoza gasa u Evropi. Kada se ima u vidu činjenica da evropske zemlje od Rusije uvoze gas koji pokriva između 23 i 40 odsto njihove ukupne potrošnje, jasno je koliko je strateški značaj Južnog toka za Rusiju i za sve zemlje kroz koje bi on prolazio. Gasovod treba da prođe ispod Crnog mora do Bugarske, odakle će se račvati na krak preko Grčke do Italije, i na drugi krak koji povezuje Srbiju, Hrvatsku, Sloveniju, Mađarsku i Austriju. U svetlu projekta Južni tok značajno je postojanje nezvaničnog dokumenta ruskog ministarstva spoljnih poslova pod nazivom "Program za efikasnu upotrebu spoljne politike u dugoročnom razvoju Rusije", koji su 2010. godine objavili rusko izdanje časopisa Newsweek i hrvatski Jutarnji list. Ovaj dokument navodi plan da se izgradi naftni cevovod pod nazivom "Družba Adria", dužine 3.200 kilometara, sa kapacitetom od pet do 15 miliona tona nafte godišnje u toku tri faze postepenog aktiviranja. Naftovod bi počinjao u ruskom gradu Samara i protezao bi se preko Belorusije, Ukrajine, Slovačke i Mađarske do Omišlja na hrvatskom ostrvu Krk. Izgradnjom Južnog toka i Družbe Adria i NATO zemlje u regionu i Srbija bile bi uvučene u ruski gasni projekt i stavljene pod rusku gasnu zavisnost.\nSrpska politika prema Moskvi je izrazito pragmatična, zasnovana pre svega na konkretnoj potrebi da se zadrži rusko diplomatsko sponzorstvo u vezi sa multilateralnim tretmanom nezavisnosti Kosova. Srbija ima razloga za strahovanje da bi se proces cepanja bivše Jugoslavije koji traje već dve decenije mogao nastaviti kroz predstojeću unutrašnju decentralizaciju same Srbije. To se posebno odnosi na sve izraženije ambicije političara u južnom regionu Sandžaka ili Raške, i u severozapadnoj provinciji Vojvodini, da izraze i institucionalizuju svoje posebne identitete i kroz državne i paradržavne atribute i politiku. Takva politika je formalno u skladu sa načelima evropskog regionalizma, ali je istovremeno prirodno i da izaziva bojazni u Beogradu, koji je bio predmet dugotrajne i uporne državne dezintegracije. Stoga je srpskim vlastima veoma važno da Moskva ostane principijelno suprotstavljena formiranju dodatnih novih država na Balkanu.\nPored konkretne političke zavisnosti, uz koju idu ekonomska i energetska zavisnost (tokom poslednje posete predsednika Medvedeva dogovorena je ruska pomoć srpskom budžetu, između ostalih oblika pomoći), Srbija je oslonjena na Rusiju i u identitetskom smislu. Kolektivni identiteti su u bivšoj Jugoslaviji prošli kroz niz lomova, a veliki deo njih je traumatizovao srpski kolektivni identitet. Danas, posle svih državnih fraktura, Srbija je najmultikulturalnija država na Balkanu, sa značajnim muslimanskim stanovništvom koje je politički aktivno i ima bliske porodične, religijske i političke veze sa bošnjačkom državnom većinom u susednoj Bosni i Hercegovini. Muslimani traže novu afirmaciju svog identiteta kroz političke projekte u Srbiji, a nosilac tih inicijativa danas je sandžački glavni muftija Muamer Zukorlić, koji je predmet upornih kritika medija u Beogradu. Istovremeno, unutrašnja politička i kulturna podela srpske javnosti na takozvane "dve Srbije", jednu autoritarnu, sklonu očuvanju države po cenu diktature, koja je, po oceni kritičara, podržavala režim Slobodana Miloševića i njegovu politiku, i druga, demokratska i evropska, ne samo da ne nestaju nego se produbljuju kroz debatu o eventualnoj promeni Ustava Srbije, o budućnosti Kosova i na kraju, o mogućem učlanjenju Srbije u NATO. Jedan deo konzervativne javnosti sve se više nalazi na antievropskim i anti-NATO pozicijama pozivajući se na patriotizam, dok se drugi deo, blizak aktuelnoj vlasti, plaši da bude suviše eksplicitan u svom pro-NATO stavu da ne bi bio optužen za nacionalnu izdaju.\nObjektivno posmatrano, Srbija nema mnogo izbora u vezi sa eventualnim pridruživanjem NATO-u s obzirom na svoju regionalnu situaciju. Albanija, Bugarska, Hrvatska i Slovenija su već članice NATO-a, a Bosna i Makedonija su u procesu pridruživanja. To znači da je Srbija jedini potencijalni strateški saveznik Rusije u njenom protivljenju daljem proširivanju NATO-a. Sve zemlje regiona su postavile članstvo u EU kao svoj najvažniji spoljnopolitički prioritet, što je u skladu i sa transatlantskom orijentacijom spoljne politike. Stoga Srbija trenutno zbog specifične unutrašnjopolitičke situacije donekle "štrči" iz ostatka regiona, i to pre svega u dimenziji odnosa prema NATO-u. To odstupanje od politike ostalih zemalja je zasnovano na činjenici da je Srbija 1999. godine doživela bombardovanje od NATO-a, te da su zemlje članice NATO-a priznale nezavisnost Kosova tako da se, objektivno, Srbija suočava sa kontradiktornim faktorima za opredeljivanje prema NATO-u. Zbog svega toga, Srbija će morati da odluku o članstvu u NATO-u donosi na više nivoa.\nSrpskoj javnosti bi koristila nezavisna analiza strateških mogućnosti u vezi sa perspektivom članstva u NATO-u. Za Srbiju to pitanje nije jednostavno, ali je u potpunom okruženju zemljama članicama NATO-a, neizbežan faktor pritiska da se ta dilema rešava.\nAutor je direktor Centra za bezbednosne studije iz Beograda\nPreuzeto sa: http://www.danas.rs/danasrs/dijalog/teska_odluka_o_nato.46.html?news_id=211937


Zvaničano ukinuta podrška Windows Visti | Ekonomist\nZvaničano ukinuta podrška Windows Visti\nJuče je zvanično ukinuta podrška za Windows Vistu, deset godina nakon što je Majkrosoft (Microsoft) izbacio ovaj operativni sistem na tržište, 2006.godine.\nWindows Vista nalazi se na svega 1,41% desktop računara u svijetu, a očekuje se da sa prestankom podrške većina njenih korisnika pređe na novije verzije Windowsa. Podrška za Windows Vistu je prestala još u avgustu 2012. od kada Majkrosoft isporučuje samo ispravke za bezbjednosne propuste u sistemu.\nVista se od samog početka suočavala sa velikom dozom kritike korisnika, pa je samo predstavljala „glavobolju“ za Majkrosoft. Korisnici su se žalili na brzinu i rad operativnog sistema, a analitičari kažu da je ovaj neuspjeh otvorio vrata Eplu da osvoji tržište.\nOznake Microsoft Windoes Vista\nFinansijski rezultati Tošibe pokazuju da je ova kompanija na ivici opstanka


Kolegij SDA o imenima za mandatare - Zvizdić mandatar za sastav Savjeta ministara - Ivanić: Novi Savjet u februaru — Radio Velkaton : Radio Velkaton\nKolegij SDA o imenima za mandatare – Zvizdić mandatar za sastav Savjeta ministara – Ivanić: Novi Savjet u februaru\nČlanovi Kolegija SDA okvirno su razmatrali imena kandidata koje ove stranka treba predložiti za mandatare Vijeća ministara BiH i Vlade Federacije. Konačna odluka nije donesena, samo je pripremljen teren za Kadrovsku komisiju, a krajnju riječ dat će Predsjedništvo stranke. SDA bi za novog mandatara Vijeća ministara BiH mogla predložiti Adila Osmanovića, potpredsjednika SDA i aktuelnog federalnog ministra za raseljene osobe i izbjeglice, ili Denisa Zvizdića, člana Predsjedništva stranke i zastupnika u Zastupničkom domu Federacije. Za mandarata Vlade Federacije spominju se, također, dva imena: Erdal Trhulj, član SDA i aktuelni ministar energije, industrije i rudarstva, te Fadil Novalić, član ove stranke.\nSjednica Predsjedništva SDA zakazana je već za četvrtak, kada će biti jasno ko će od navedenih kandidata dobiti podršku većine u ovom organu stranke.\nDenis Zvizdić, član predsjedništva Stranke demoktratske akcije i predsjednik Kantonalnog odbora SDA Sarajevo, biće mandatar za sastav Savjeta ministara BiH, objavio je večeras portal Kliks.\nZvizdić je dugogodišnji član SDA, a do sada je obavljao i niz političkih funkcija, uključujući poziciju premijera Vlade Kantona Sarajevo, predsjedavajućeg Skupštine KS, a bio je i predsjedavajući Zastupničkog doma Parlamenta Federacije BiH.\nIvanić: Novi Savjet ministara u februaruNa Arhitektonskom fakultetu u Sarajevu je doktorirao 2007. godine, gdje i sada radi kao docent.\nZvizdićevo ime će biti predloženo Kadrovskoj komisiji ove stranke koja bi trebala donijeti konačnu odluku. U SDA tvrde da još uvijek nije bilo riječi o raspodjeli drugih resora u Savjetu ministara, odnosno da nisu donesene odluke koji kadrovi ove stranke će dobiti ministarske pozicije u državnoj vladi.\nPredsjedavajući Predsjedništva BiH Mladen Ivanić rekao je danas da je realno očekivati da novi Savjet ministara BiH bude izabran u prvoj polovini februara naredne godine. Ivanić je novinarima u Banjaluci rekao da se nada da će do kraja ove godine biti imenovan predsjedavajući novog Savjeta ministara BiH, dodajući da to pomalo zavisi od formiranja vlasti u Federaciji BiH.\nOn je naveo da je u FBiH u toku formiranje vlasti na kantonalnom nivou, koje bi trebalo da bude završeno u ovoj ili najkasnije polovinom naredne sedmice, čime se stvaraju uslovi za konstituisanje Doma naroda federalnog Parlamenta, a time i izbor predsjednika FbiH. “S obzirom na politički dogovor da će negdje istovremeno biti imenovan predsjednik kao mandatar federalne Vlade, tada bismo imenovali i mandatara za novi sastav Savjeta ministara”, dodao je Ivanić.


Televizija Kanal9 - Kragujevački mediji zajedno u borbi za javni interes\nKatastrofalno stanje u medijima u Kragujevcu, okupilo je gotovo sve redakcije sa ciljem da zajedničkim snagama pokušaju da povrate dostojanstvo profesiji, obezbede poštovanje zakona i odbrane ustavom zagarantovano pravo građana na informisanje.\nKragujevački novinari dogovorili su zajednički nastup pred predstavnicima državne i lokalne vlasti, strukovnim udruženjima i međunarodnim organizacijama. Konkretni koraci biće definisani narednih dana.\nSuočeni sa egzistencijalnim problemima, degradirajućim položajem profesije, ali i ignorantskim stavom nosilaca vlasti o stanju u kragujevačkim medijima, novinari gotovo svih kragujevačkih redakcija odlučili su da zajedničkim snagama pokušaju da se izbore za opstanak.\nNije u pitanju samo odbijanje grada Kragujevca da poštuje zakon i, nakon dve godine, raspiše Konkurs za sufinansiranje medijskih sadržaja od javnog značaja, već i vraćanje dostojanstva profesiji, ali i odbrana jedne od osnovnih tekovina demokratije – prava građana da budu informisani.\nNa sastanku održanom u prostorijama Kanala 9 istaknuto je da, bez obzira na razlike u uređivačkoj politici, sve medije u Kragujevcu muče isti problemi. Naglašeno je i da je zajednički interes svih da se sačuvaju mediji.


Svečano obeležena 109. godišnjica od formiranja Gvozdenog puka u Igrištu - Opština KuršumlijaOpština Kuršumlija Svečano obeležena 109. godišnjica od formiranja Gvozdenog puka u Igrištu - Opština Kuršumlija\nAutor Kuršumlija 4. oktobra 2021.\nSvečana ceremonija započela je odavanjem pošte poginulim junacima, nakon koga je služen parastos palim borcima Topličkog Gvozdenog puka. Prisutnima se prigodnim govorom obratio Predsednik opštine Kuršumlija Vojimir Čarapić.\nU kulturno-umetničkom delu programa pesmu „Milivoje Stojanović“ Milosava Jelića kazivala je Snežana Radoičić učenica Gimnazije, a Petra Radivojević, učenica Gimnazije, recitovala je stihove „Prkosne pesme“ Dobrice Erića.\nNarodni guslar, Života Jevremović, izveo je pesmu „Starac Milija na Kosovu“, dok je stihove pesme „Zemlja se mora braniti“ kazivao Nebojša Urošević.\nU ime Udruženja „Toplički Gvozdeni puk“ prisutnima se obratio i Radoslav Petrović, uručivši zahvalnice i odlikovanja „Karađorđeve zvezde“ u znak zahvalnosti za nesebičan trud i predani rad. Ordenom „Karađorđeva zvezda“ odlikovani su: potpukovnik Borko Bućković, Miša Pavlović i Nada Jevremović. Nakon polaganja venaca na spomenik junacima Topličkog Gvozdenog puka, usledilo je intoniranje himne Republike Srbije i počasna paljba.


Tači: Vučićeva poseta Kosovu prošla u miru uz populističke izjave\n► Tači: Vučićeva poseta Kosovu prošla u miru uz populističke izjave\nFoto: Beta, Armenija Zejmi Besevic\nPredsednik Kosova Hašim Tači ocenio je danas da je poseta predsednika Srbije Aleksandra Vučića Kosovu prošla u miru i bez incidenta uz populističke izjave koje su, kako je naveo, neizbežne prilikom takvih poseta.\nTači je na Fejsbuku napisao da su neizbežne populističke izjave poput Kosovo je Srbija.\n"Sem nekih populističkih izjava koje su gotovo neizbežne prilikom takvih poseta, poseta kolege iz Srbije je prošla bez ikakvog incidenta", napisao je Tači na Fejsbuku.\nOn je napisao da mu je drago što je Vučić tokom posete nekoliko puta istakao značaj dijaloga o normalizaciji odnosa, kao jedinog načina za normalizaciju i pomirenje.\n"Zato ja verujem da će se dijalog vrlo brzo nastaviti na najvišem državnom političkom nivou, pod posredovanjem EU i uz snažnu podršku SAD", napisao je Tači.\nTači je dodao da Kosovo ostaje opredeljeno za dijalog o normalizaciji međudržavnih odnosa do postizanja istorijskog sporazuma o miru i pomirenju.\n"Takav sporazum je neophodan, jer on donosi jasnu perspektivu evroatlantskih integracija za obe države", naveo je Tači.


Haradinaj: Narušeni odnosi sa Srpskom listom | N1 Srbija\nHaradinaj obećao ravnopravan položaj crnogorskoj zajednici na Kosovu\nRamuš Haradinaj je na sastanku sa predstavnicima crnogorske zajednice na Kosovu, koje je predvodio predsednik Udruženja Crnogoraca Kosova Slobodan Vujičić, obećao ravnopravan položaj crnogorskoj zajednici na Kosovu.\n"Kosovo je naša zajednička kuća i crnogorska zajednica će imati ravnopravan tretman sa ostalim zajednicama. U ime Vlade zahvalio sam se predstavnicima crnogorske zajednice na aktivnom učešću na javnom, političkom i kulturnom životu Kosova, i obećao im da ćemo biti uz njih i ubuduće", napisao je Haradinaj posle sastanka na svom fejsbuk nalogu.\nRTK2 na crnogorskom jeziku prenosi da je Haradinaj rekao: "Mi smo zajedno da podržavamo jedni druge, da doprinesemo zajedno našem razvoju i blagostanju".\nPremijer Haradinaj je ocenio da su odnosi između Albanaca i Crnogoraca izvanredni, kao i odnosi između Kosova i Crne Gore.\nOn je izrazio potrebu za unapređenjem ekonomskih odnosa i potrebu poboljšanja prava crnogorske zajednice na Kosovu. U tom pravcu je najavio otvaranje Razvojnog centra Crnogoraca.\n"U julu ćemo otvoriti Razvojni centar Crnogoraca Kosova, koji će biti glavna adresa i ključni mehanizam preko kojeg će se sprovoditi Strategija integracije Crnogoraca i koji će doprineti jačanju odnosa Kosova i Crne Gore", dodao je Haradinaj.\nS druge strane, predstavnici crnogorske zajednice na Kosovu su zahvalili Haradinaju na stalnoj podršci koju im daje u raznim projektima.\nTagovi: Ramuš Haradinaj , Kosovo , srpska lista\nMalo se "otvori"i da vidis kako problemi nestaju😃\nBojim se onih Srba koji kod Haradinaja pune džep a kod Srbe punim ustima dišu kao patriote. Imenom i prezimenom.\nUdarili sankcije na šjivku ili je nešto drugo u pitanju?


Vučić: Neću da kvarim prijateljstvo sa Nemačkom - Sputnjik Srbija\n04:00 17 Oktobar 2019\n08:27 15.10.2015 (osveženo 10:16 15.10.2015) Preuzmite kraći link\nVučić je za „Kurir“ rekao i da neće odustati od evropskog puta, ali i da neće dopustiti da Srbiju ucenjuju.\nIzvor „Kurira“ iz briselskih diplomatskih krugova kaže, međutim, da Srbija ima šanse da se izbori za bolje pregovaračke uslove.\n„Evropska komisija će o nacrtu poglavlja 35 raspravljati do decembra. Beograd može da lobira i iskoristi zemlje koje nisu priznale Kosovo da predlaže druge amandmane koji bi išli u korist države“, kaže taj izvor.\nNemačka ne traži od Srbije da prizna nezavisnost Kosova, kao uslov za otvaranje pregovaračkih poglavlja sa Evropskom unijom, izjavio je prethodno nemački ambasador u Beogradu Aksel Ditman.\nVučić, nemačka, odnosi, Kosovo, poglavlja, Aleksandar Vučić, Srbija


Evropski komesar za migracije, unutrašnje poslove i državljanstvo Dimitris Avramopulos izjavio je da Grčka neće biti sama u suočavanju sa pitanjem migracija.\nKako prenosi grčka novinska agencija ANA-MPA, Avramopulos je rekao da je Grčka važan faktor stabilnosti, te da moramo biti bolje pripremljeni, jer ne znamo šta će budućnost doneti.\n"Glavno pitanje migracija i bezbednosti će biti regulisano na najbolji mogući način", rekao je Avramopulos nakon sastanka sa grčkim premijerom Kirijakosom Micotakisom, dodajući da mu je grčki premijer obećao kontinuiranu saradnju sa Evropskom komisijom.\nPoručivši da je grčka solidarnost i odgovornost tu, a Evropa uz Grčku, dodao je da je isto tako, saradnja sa Turskom od suštinskog značaja.\nOvo je bio prvi sastanak između predstavnika nove grčke vlade i člana Evropske komisije koji je posvećen pitanjima migracija i bezbednosti uoči neformalnog samita EU u Helsinkiju.


Generalpukovnik Senad Mašović primio operativnog komandanta Snaga EU u BiH za Operaciju ”Althea” generalpukovnika Oliviera Rittimanna\nNačelnik Zajedničkog štaba Oružanih snaga Bosne i Hercegovine generalpukovnik Senad Mašović sa saradnicima,12.februara 2020.godine, primio je u posjetu vojnu delegaciju Evropske unije, koju je predvodio generalpukovnik Olivier Rittimann, operativni komandant Snaga EU u BiH za Operaciju ”Althea” i zamjenik načelnika štaba Vrhovne komande Savezničkih snaga u Evropi - SHAPE. Susretu je prisustvovao i komandant EUFOR-a u BiH generalmajor Reinhard Trischak.\nTokom razgovora istaknute su teme koje se odnose na učešće i angažman pripadnika OS BiH u EU, UN i NATO misijama i operacijama podrške miru, zatim na trenutne i buduće aktivnosti Oružanih snaga BiH u okviru saradnje sa EUFOR-om, kao i buduće zajedničke aktivnosti koje doprinose unapređenju kapaciteta i operativnih sposobnosti Oružanih snaga BiH, te time i ukupnog razvoja BiH na njenom putu ka evroatlantskim integracijama.\nRazgovarano je i o ostalim težišnim aktivnostima i operacijama Oružanih snaga BiH u zemlji i inostranstvu, cjelokupnom aktuelnom stanju u OS BiH, te izazovima i problemima sa kojima se susreću u izvršenju zakonom definisane misije i zadataka, sa prijedlozima za napredak i razvoj OS BiH u narednom periodu. S tim u vezi general Mašović je rekao kako očekuje da će se nakon slanja „Programa reformi“ otvoriti put za nastavak procesa evroatlantskih intergacija, te implementaciju strateškog dokumenta „Pregled odbrane“, ali i povećanju budžeta koji će stvoriti pretpostavke za proces modernizacije i stvaranja uslova za postizanje još boljih rezultata.\nOvom prilikom general Mašović se zahvalio EUFOR-u na dosadašnjoj vrlo uspješnoj saradnji koja traje još od 2010. godine, a koja se realizuje kroz individualnu i kolektivnu obuku pripadnika OS BiH i EUFOR-a, angažovanjem mobilnih timova za obuku, mentoring timova i eksperata za pojedine oblasti, te zajedničku obuku sa Multinacionalnim bataljonom EUFOR-a. Izrazio je nadu za nastavkom saradnje na visokom nivou i u narednom periodu, kroz daljnju realizaciju obuke i izvođenje zajedničkih vojnih vježbi, ali i drugih značajnih aktivnosti kao što su podrška procesu uništavanja viškova naoružanja i municije, humanitarnog deminiranja, te aktivnosti koje doprinose razvoju regionalne saradnje.\nGeneralpukovnik Olivier Rittimann je pohvalio angažman pripadnika OS BiH u EU i UN mirovnim misijama, a posebno u NATO vođenoj operaciji ”Odlučna podrška” u Afganistanu, naglašavajući da su BiH i njene oružane snage, kroz učešće u navedenim operacijama dokazale da su kredibilan i pouzdan partner u izgradnji mira i kolektivne sigurnosti u svijetu.\nNaglasio je nastavak pružanja pomoći i podrške Oružanim snagama BiH u procesu daljnih aktivnosti odbrambene reforme i izvršenja zakonom definisane misije i zadataka, kao i podrške BiH na putu ka evroatlantskim integracijama.\nTakođe i komandant EUFOR-a u BiH generalmajor Reinhard Trischak pohvalio je rezultate pripadnika OS BiH koje postižu uspješnim izvršenjem zadataka i operacija na cijeloj teritoriji Bosne i Hercegovine, te angažmanom u misijama izvan BiH.\nSusretu su, između ostalih, prisustvovali i vojni pomoćnik komandanta EUFOR-a brigadir Matthias Ivancsits, vojni pomoćnik operativnog komandanta pukovnik Guillaume de Roquefeuil, a ispred OS BiH zamjenik načelnika ZŠ OS BiH generalmajor Gojko Knežević, šef kabineta načelnika ZŠ OS BiH brigadir Edin Fako, načelnici uprava ZŠ OS BiH i glavni narednik OS BiH Mario Bagarić.


Beta 9. maja 2017. 14:15\nPoslanik Demokratske stranke (DS) Balša Božović izjavio je danas da će izneti materijalne dokaze o tome da ministar unutrašnjih poslova Nebojša Stefanović zloupotrebljava unutrašnju kontrolu policije, kako bi se, prema njegovim rečima, razračunavao sa policajcem koji je vršio svoju dužnost i priveo sina Zvezdana Jovanovića koji je pravosnažno osudjen za ubistvo premijera Srbije Zorana Djindjića.\nBožović je novinarima u Skupštini Srbije rekao da Stefanović podmeće lažne iskaze koji ne idu u korist Daliboru Karanoviću i dodao da će sutra te tvrdnje o zloupotrebi unutrašnje kontrole potkrepiti materijalnim dokazima.\n„Nebojša Stefanović zloupotrebljava svoju funkciju, institucije i medije. Mi nemamo vladu, mi imamo klan“, rekao je Božović.\nOn je pozvao sve policajce i policijske i vojne sindikate da podržale Karanovića, kao i da „ne ćute, ne okreću glavu i da se izjasne“.\nPoslanik Srpske napredne stranke (SNS) Vladimir Orlić reagovao je danas na Božovićevu izjavu i rekao da Božović nije izneo ništa novo u odnosu na juče.\nOn je rekao da Božović iznosi besmislice i gluposti, da bi dobio „naslov u agencijskim vestima ili mali stubac u dnevnoj štampi“ i da širi mržnju, a da ne zna ništa o procesu unutrašnje kontrole koji se trenutno vodi.\n„Da li je normalno da neko proces koji treba da se tiče unutrašnje kontrole u policiji koristi za vulgarnu predstavu da bi se samo-reklamirao praveći paralele sa ubistvom premijera Djindjića“, rekao je Orlić, koji je Božovića nazvao „beogradskim šerifom žutog preduzeća“ i dodao da ga „ne prepoznaje bez fantomke“.


DEBATA “DIJALOGOM DO SARADNJE – FORUM SINDIKATA I POLITIČKIH PARTIJA” | ASNS\nGlavni menadžer Asocijacije slobodnih i nezavisnih sindikata Dragan Milovanović i potpredsednik ASNS Saša Čolić učestvovali su na četvrtoj debati “Dijalogom do saradnje – Forum sindikata i političkih partija”, koju je 29. oktobra organizovao Međunarodni Centar Olof Palme.\nDiskutovalo se o pitanjima rada na lizing i rada u IT industriji, a o čemu su govorili prof. dr Bojan Urdarević i Tanja Jakobi iz Centra za istraživanje javnih politika.\nPrvi deo debate odnosio se na Predlog Zakona o agencijskom zapošljavanju, koji, prema rečima prof. dr Urdarevića, ukoliko bude usvojen na skupštini, neće ništa rešiti u ovoj oblasti rada.\nGlavni menadžer ASNS Dragan Milovanović je postavio pitanje kome je u interesu da se ovaj Zakon uopšte i donese.\n“Kako je ovaj Zakon uopšte došao, ko ga je predložio i kome je u interesu da bude donet? To je suština svega”, rekao je Milovanović i dodao da je ASNS pokušala kroz mnogobrojne dopise da ukaže na njegove manjkavosti i na koji način da se popravi.\nPotpredsednik ASNS Saša Čolić je istakao da zaposleni preko agencije nisu motivisani, a samim tim ni produktivni kao zaposleni na neodređeno vreme.\n“Kada se u izuzetnim slučajevima pojavi jako dobar radnik preko agencije, poslodavac najčešće ponudi ugovor na određeno vreme, zatim i na neodređeno. Interes je poslodavca da ima kvalitetnog i motivisanog radnika, a toga je danas sve manje. Sa druge strane, zaposleni preko agencije više košta od zaposlenog na određeno i neodređeno vreme jer agencija mora da naplati maržu i ostvari dobit”, rekao je Čolić.\nUčesnici debete su saglasni da predloženi Zakon stavlja radnike u robovski položaj, a upitali su se i gde će odlaziti novac koji dobijaju agencije za angažovanje radnika.\nTanja Jakobi iz Centra za istraživanje javnih politika predstavila je rezultate istraživanja “Da li su (neki) paušalci skriveni zaposleni?” koje je ova organizacija sprovela u oblasti IT sektora.\n“U Srbiji 10.000 lica radi u IT sektoru. Na osnovu istraživanja došli smo do podatka da IT stručnjaci rade na globalnim digitalnim platformama, neregistrovani/registrovani paušalci, u offline kompanijama, zatim kao registrovani zaposleni i kao paušalci sa klijentima na domaćem i inostranom tržištu”, istakla je Jakobi.\nTokom diskusije, pokrenuto je pitanje najave izmene Zakona o porezu na dohodak građana, koji je izazvao i burne reakcije u IT zajednici pre svega zbog činjenice da velike kompanije angažuju IT stručnjake kao samostalne preduzetnike, umesto na osnovu Ugovora o radu.\nGlavni menadžer ASNS Dragan Milovanović je istakao da su IT stručnjaci cenjeni, dobro plaćeni i da će promene ovog zakona izazvati odliv stručne radne snage iz Srbiji.\nNa kraju debate, organizovana je radionica, u okviru koje su učesnici foruma po grupama, razmenjivali mišljenja i stavove o ovim temama.\nNaredna debata biće održana 17. decembra 2019. godine.


PDP će zatražiti dopunu dnevnog reda Narodne skupštine RS - Istinito.com - Ne budi ovca!\nPočetna > BIH > Politika > PDP će zatražiti dopunu dnevnog reda Narodne skupštine RS\n22. Novembra 2019. Istinito224Leave a Comment on PDP će zatražiti dopunu dnevnog reda Narodne skupštine RS\n“Program reformi BiH mora biti objavljen, za šta očekujem i podršku javnosti, jer 13 mjeseci traje drama vezana za formiranje vlasti na nivou BiH i zato je sramotno da se ovaj dokument čuva u sefu. Narodna skupština Republike Srpske mora razmatrati dokument i zbog toga očekujem da bude objavljen u narednih nekoliko časova”, rekao je novinarima Crnadak.\n“Da li je moguće da će dokumet biti poslat u Brisel, a da stav ne zauzme Narodna skupština? Pozivam predsjednika Narodne skupštine Nedeljka Čubrilovića i predsjednika Republike Srpske Željku Cvijanović da zaštite integritet institucija Srpske”, dodao je Crnadak.\nTagged igor crnadak istinito pdp


Oboren server RNIDS-a\nOboren server RNIDS-a – Personal magazin\nRNIDS obaveštava javnost da je u kratkom periodu u nedelju 01.03.2009. postojao problem sa raspoloživošću http://www.rnids.rs, za koji postoji osnovana sumnja da je nastao kao posledica maliciozne aktivnosti neodgovornih korisnika…\nRNIDS obaveštava javnost da je u kratkom periodu u nedelju 01.03.2009. postojao problem sa raspoloživošću http://www.rnids.rs, za koji postoji osnovana sumnja da je nastao kao posledica maliciozne aktivnosti neodgovornih korisnika Interneta.\nU prekidu je bio samo web sajt RNIDS-a, dok su servisi za registraciju .rs domena preko ovlašćenih registara, kao i glavni DNS serveri za .rs i .yu domene, radili normalno bez prekida.\nU toku je forenzička analiza kompromitovanog računara. Ukoliko se tokom analize ustanovi da je server namerno kompromitovan, RNIDS će podneti krivičnu prijavu protiv NN lica zbog ugrožavanja servisa od vitalnog javnog značaja, po odredbama Zakona o organizaciji i nadležnosti državnih organa za borbu protiv viskokotehnološkog kriminala.\nOboren server RNIDS-a was last modified: March 5th, 2009 by Redakcija\nforenzička analizapad serveraRNIDS\nNove mogućnosti saradnje finansijskih i IT menadžera